open-index/open-wikipedia-markdown huggingface dataset:
ലൈസോസോം

കോശദ്രവ്യത്തിൽ ചിതറിക്കിടക്കുന്ന ഗോളാകൃതിയുള്ളതോ നിയതമായ ആകൃതിയില്ലാത്തതോ ആയ കോശാംഗങ്ങളാണ് **ലൈസോസോമുകൾ**. ഗോൾഗി വസ്തുക്കളിൽ നിന്ന് രൂപപ്പെടുന്ന ഇവയിൽ ധാരാളം ആസിഡ് ഫോസ്ഫറ്റേയ്സ് എന്നുപേരുള്ള രാസാഗ്നികളുണ്ട്.  ഇവ ലൈസോസോമുകളുടെ മേക്കർ രാസാഗ്നികളായി അറിയപ്പെടുന്നു. ഈ രാസാഗ്നികളുപയോഗിച്ച് കോശത്തിലെത്തുന്ന വിനാശകാരികളായ സൂക്ഷ്മജീവകളേയോ അനാവശ്യകോശങ്ങളെത്തന്നെയോ ഇവ നശിപ്പിക്കുന്നു. പലപ്പോഴും ഇവ ആത്മഹത്യാ സഞ്ചികൾ എന്നറിയപ്പടുന്നു. പിനോസൈറ്റോസിസ്, ഫാഗോസൈറ്റോസിസ് എന്നിവ വഴി പ്രവേശിക്കുന്ന ഭക്ഷ്യവസ്തുക്കളെ ദഹിപ്പിക്കുന്ന ജോലിയും ഇവ നിർവ്വഹിക്കുന്നു. പട്ടിണി കിടക്കുന്ന സമയത്ത് കോശങ്ങളിൽ ശേഖരിച്ച ഭക്ഷ്യവസ്തുക്കളെ ഇവ ദഹിപ്പിക്കുന്നു.
## ചരിത്രം
തുടക്കത്തിൽ പെരിന്യൂക്ലിയാർ ഡെൻസ് ബോഡികൾ എന്ന പേരിലറിയപ്പെട്ടിരുന്ന ഇവയെ 1955 ൽ സി. ഡീ. ഡ്യൂവാണ് ലൈസോസോം എന്ന പേരിട്ടത്. ഇവയുടെ ബാഹ്യപാളിയക്ക് വിള്ളലുണ്ടായി ദഹനരാസാഗ്നികൾ പുറത്തുവന്നാലേ ഇവ പ്രവർത്തനക്ഷമമാകൂ എന്ന കണ്ടുപിടിത്തത്തെത്തുടർന്നാണിത്. 1974 ൽ അദ്ദേഹവും പലേഡ്, ക്ലൗഡ് എന്നിവരും നോബൽ സമ്മാനം പങ്കിട്ടു.
## സ്ഥാനം
സസ്തനികളിൽ പൂർണ്ണവളർച്ചയെത്തിയ ചുവന്ന രക്താണുക്കളിലും ബാക്ടീരിയങ്ങളിലുമൊഴിച്ച് എല്ലാ കോശങ്ങളിലും ലൈസോസോമുകൾ കാണപ്പെടുന്നു. പാൻക്രിയാസിലും പേശികളിലും വലരെക്കുറച്ചുമാത്രമേ ഇവ കാണപ്പെടുന്നുള്ളൂ. എന്നാൽ വെളുത്ത രക്തകോശങ്ങളിലെ ഗ്രാനുലോസൈറ്റുകളിൽ വലുതും വ്യക്തവുമായ ലൈസോസോമുകളുണ്ട്.ആഗിരണ, സ്രവണ, വിർജ്ജന പ്രതലങ്ങളായി പ്രവർത്തിക്കുന്ന എപ്പിത്തീലീയകലകളിലും ഇവ വളരെയേറെയുണ്ട്.
## ഘടന
250 മുതൽ 750 വരെ നാനോ മീറ്റർ വലിപ്പമുള്ള ലൈസോസോമുകൾക്ക് പുറത്ത് കൊഴുപ്പിന്റെ ഇരുപാളി സ്തരമുണ്ട്. 5 മുതൽ 8 വരെ നാനോമീറ്റർ വലിപ്പമുള്ള ചെറിയ ഗ്രാന്യൂളുകൾക്കുള്ളിൽ നാൽപ്പതോളം വൈവിധ്യമാർന്ന ഹൈഡ്രൊലേയ്സ് വിഭാഗത്തിൽപ്പെട്ട രാസാഗ്നികളുണ്ട്. 
## ധർമ്മം
ജീർണ്ണാവസ്ഥയിലെത്തിയ കോശങ്ങളെ നശിപ്പിക്കുക(ഓട്ടോഫാജി), (പ്രോഗ്രാമ്ഡ് ഡിസ്ട്രക്ഷൻ), കോശം ഉള്ളിലേയ്ക്കെടുക്കുന്ന ഭക്ഷ്യവസ്തുക്കളെ ദഹിപ്പിക്കുക, ബാക്ടീരിയ പോലുള്ള അനാവശ്യജീവികളെ നശിപ്പിക്കുക എന്നിവയാണ് ഇവയുടെ പൊതുധർമ്മം. 
## ജീവികളിലെ വിതരണം
[thumb|400px|right|ജന്തുകോശം([യൂക്കാരിയോട്ടിക്ക്), കോശാന്തരഭാഗങ്ങളോടുകൂടി.]]

കോശാംഗങ്ങൾ:
(1) മർമ്മകം
(2) മർമ്മം
(3) റൈബോസോം
(4) കണിക
(5) അന്തർദ്രവ്യജാലിക 
(6) ഗോൾഗി വസ്തു
(7) മൃദു അന്തർദ്രവ്യജാലിക
(8) മൈറ്റോകോൺട്രിയ
(9) ഫേനം
(10) കോശദ്രവ്യം
(11) ലൈസോസോം
(12) സെൻട്രോസോം
## അവലംബം

വർഗ്ഗം:കോശവിജ്ഞാനീയം
This is a gibberish language.
ക്രിസ് ഏഞ്ജൽ

**ക്രിസ് ഏഞ്ജൽ** എന്ന ചുരുക്കപ്പേരിൽ അറിയപ്പെടുന്ന **ക്രിസ്റ്റോഫർ നിക്കോളാസ് സരന്റക്കോസ്** (ജനനം: ഡിസംബർ 19, 1967) ഒരു അമേരിക്കൻ മായാജാലപ്രകടന താരമാണു്. മൈൻഡ് ഫ്രീക് എന്ന പരിപാടിയിലൂടെയാണ് അദ്ദേഹം പ്രശസ്തനായത്. ചെറുപ്പം മുതൽ ഇദ്ദേഹത്തിനു മായാജാലം വളരെ ഇഷ്ടമായിരുന്നു. അവിശ്വസനീയമായ ഒട്ടനവധി മായാജാലം കൊണ്ട് ഏറെ ആരാധകരെ അദ്ദേഹം സ്വന്തമാക്കി .
## കുട്ടിക്കാലം
ചേറുപ്പത്തിലേ ഏഞ്ചലിന് മായാജാലത്തിലുണ്ടായിരുന്ന താല്പര്യം സ്കൂൾ പഠനം കഴിഞ്ഞപ്പോഴേയ്ക്കും വളരെ വർദ്ധിച്ചിരുന്നു. അദ്ദേഹം അച്ഛനമ്മമാരുടെ ആഗ്രഹത്തിന് വിരുദ്ധമായി കോളേജ് വിദ്യാഭ്യാസത്തിനു പകരം മാന്ത്രികനാകാൻ തീരുമാനിച്ചു. ക്രിസ് ഏഞ്ചൽ ഗ്രീക്ക് വംശജനാണ്.

## അവലംബം

## പുറത്തേക്കുള്ള കണ്ണികൾ

വർഗ്ഗം:ജാലവിദ്യക്കാർ
വർഗ്ഗം:1967-ൽ ജനിച്ചവർ
സംസ്ഥാനപാത 64 (കേരളം)

കേരളത്തിലെ ഒരു സംസ്ഥാനപാതയാണ് **SH 64 (സംസ്ഥാനപാത 64)**. തിരുവനന്തപുരം ജില്ലയിലെ വർക്കലയിൽ നിന്നും ആരംഭിക്കുന്ന ഈ പാത മടത്തറയിലാണ് അവസാനിക്കുന്നത്. 45 കിലോമീറ്റർ നീളമുണ്ട്.

വർക്കലയിൽ നിന്നും ആരംഭിക്കുന്ന ഈ പാത പാരിപ്പള്ളി ജംഗ്ഷനിൽ ദേശീയപാത 47 നേയും നിലമേൽ ജംഗ്ഷനിൽ  സംസ്ഥാന പാത 1 നേയും കടന്ന് മടത്തറയിൽ വച്ച് സംസ്ഥാനപാത 2ൽ ചേരുന്നു.

## കടന്നുപോകുന്ന സ്ഥലങ്ങൾ
# വർക്കല
# നടയറ
# പാളയംകുന്ന്
# ചാവർകോട്
# പാരിപ്പള്ളി
# പള്ളിക്കൽ
# നിലമേൽ
# കടക്കൽ
# ചിതറ
# മടത്തറ

## അവലംബം
സംസ്ഥാനപാത 65 (കേരളം)

കേരളത്തിലെ ഒരു സംസ്ഥാനപാതയാണ്  **SH 65 (സംസ്ഥാനപാത 65)**. മലപ്പുറം ജില്ലയിലെ പരപ്പനങ്ങാടിയിൽ നിന്നും ആരംഭിക്കുന്ന ഈ പാത കൊയിലാണ്ടി-എടവണ്ണ സംസ്ഥാനപാതയിൽ പുതലം ജംഗ്ഷനിൽ അവസാനിക്കുന്നു. 44.1 കിലോമീറ്റർ നീളമുണ്ട്.

## കടന്നുപോകുന്ന സ്ഥലങ്ങൾ
# പരപ്പനങ്ങാടി
# തിരൂരങ്ങാടി
# കൊളപ്പുറം
# കുന്നുംപുറം
# കൊണ്ടോട്ടി
# കിഴിശ്ശേരി
# അരീക്കോട്
## അവലംബം
ജൈവശാഖാവർഗ്ഗീകരണവിജ്ഞാനീയം

ഒരു പൊതുപൂർവ്വികജീവി(Common ancestor)യേയും അതിന്റേതുമാത്രമായ എല്ലാ അവരോഹജീവശാഖികളേയും (descendant life forms) ചേർത്ത്  സ്വതന്ത്രമായ ഒരു ശാഖയായി തിരിച്ച്, സമസ്ത ജീവജാലങ്ങളുടേയും  വർഗ്ഗവിന്യാസം നടത്തുന്ന പഠനശാഖയെയാണു് ജീവശാസ്ത്രത്തിൽ ജൈവശാഖാവർഗ്ഗീകരണവിജ്ഞാനീയം (Cladistics) എന്നു പറയുന്നതു്. ഇത്തരം ഓരോ ശാഖകളേയും ഓരോ ക്ലേഡ് (ജീവശാഖ)ആക്കി തിരിച്ചിരിക്കുന്നു. ഉദാഹരണത്തിനു്, പക്ഷികൾ, ദിനോസാറുകൾ, മുതലകൾ ഇവയും ഇവയുടേയെല്ലാം പൊതുവായ പൂർവ്വികജീവിയും അതിന്റെ, നിലനിൽക്കുന്നതോ വംശനാശം വന്നതോ ആയ എല്ലാ അവരോഹജീവികളും ഒരുമിച്ച് ഒരൊറ്റ ക്ലേഡിൽ പെടുന്നു. ജൈവവ്യവസ്ഥാവിജ്ഞാനീയം (biological systematics) അനുസരിച്ച്  ഒരു ക്ലേഡ് വംശവൃക്ഷത്തിന്റെ (phylogenic tree of life)ഒരു സ്വതന്ത്രമായ മോണോഫൈലെറ്റിക്‌(ഒരേ ഫൈലത്തിൽ അംഗമായ ജീവികളുടെ കൂട്ടം)ശാഖയാണു്.

ജൈവശാഖാവർഗ്ഗീകരണരീതി മറ്റു ജീവശാസ്ത്രവർഗ്ഗീകരണസമ്പ്രദായങ്ങളിൽ നിന്നു വ്യത്യസ്തമാകാം. ഉദാഹരണത്തിനു് ഫെനെറ്റിക്സ് എന്ന വർഗ്ഗീകരണരീതിയിൽ ജീവജാലങ്ങൾക്കിടയിൽ കാണപ്പെടുന്ന പൊതുവായ രൂപ-രൂപാന്തരസാദൃശ്യമാണു് അവയെ പല കൂട്ടങ്ങളായി വിഭജിക്കുവാൻ കണക്കിലെടുക്കുന്നതു്. എന്നാൽ ക്ലേഡിസ്റ്റിക്സിൽ മുഖ്യമായും പരിഗണിക്കുന്നതു് പരിണാമപ്രക്രിയയിലൂടെ അവയ്ക്കു പൊതുവായി കൈവന്ന പ്രകൃതങ്ങളേയും സ്വഭാവങ്ങളേയുമാണു്. മുമ്പു സ്വീകരിച്ചിരുന്ന വർഗ്ഗീകരണസമ്പ്രദായങ്ങളിൽ ആകമാനമുള്ള രൂപസാദൃശ്യങ്ങളായിരുന്നു വിഭജനത്തിനുള്ള മാനദഡണ്ഡങ്ങൾ എങ്കിൽ, ശാഖാവർഗ്ഗീകരണരീതിയിൽ ഒരു ജീവിയുടെ പരിണാമഘട്ടം എത്ര തലമുറയ്ക്കു മുമ്പായിരുന്നു എന്നതും അതുമൂലം ഏതേതൊക്കെ മറ്റു ജീവികൾ അതേ ഗണത്തിൽ വരുന്നു, അവയ്ക്കു പൊതുവായി എന്തൊക്കെ പ്രകൃതങ്ങൾ ഉണ്ട് എന്നുള്ളതുമാണു്.

വർഗ്ഗം:ശാസ്ത്രീയ വർഗ്ഗീകരണം
മരട് ജോസഫ്

ലഘുചിത്രം|മരട് ജോസഫ്, കേരള സംഗീത നാടക അക്കാദമിയുടെ ഫെലോഷിപ്പ് വിതരണ ചടങ്ങിൽ, 2019
കേരളത്തിലെ പ്രശസ്തനായ ഒരു നാടക നടനാണ്   **മരട് ജോസഫ്** എന്ന **എ. എക്സ് ജോസഫ്** . സമഗ്ര സംഭാവനയ്ക്കുള്ള കേരള സംഗീത നാടക അക്കാദമിയുടെ 2011-ലെ അവാർഡും 2018 ലെ ഫെലോഷിപ്പും നേടിയിട്ടുണ്ട്.  
## ജീവിതരേഖ
എറണാകുളം മരട് അഞ്ചുതൈക്കൽ സേവ്യറിന്റെയും ഏലീശ്വയുടേയും മകനായി ജനിച്ചു. സെൻറ് മേരീസ് സ്കൂളിൽ വിദ്യാഭ്യാസം. സ്കൂൾ കാലം മുതലേ നാടകത്തിൽ സജീവമായിരുന്നു. നാടക കൃത്ത് ചെറായി. ജി എഴുതിയ *വഴിത്താര* എന്ന നാടകത്തിൽ അഭിനയിച്ചതോടെ പേര്  മരട് ജോസഫ് എന്നാക്കി. പി. ജെ. ആന്റണിയുടെ പ്രതിഭാ ആർട്സ് ക്ലബ്ബിലെ സ്ഥിരം അംഗമായി. *ഇൻക്വിലാബിന്റ മക്കൾ*, *വിശക്കുന്ന കരിങ്കാലി* തുടങ്ങിയ നാടകങ്ങളിൽ അഭിനയിച്ചു. *വിശക്കുന്ന കരിങ്കാലി* നാടകത്തിനു വേണ്ടി ആദ്യമായി പാടി റെക്കോഡ് ചെയ്തു. ഒഎൻവിയുടെ വരികളിൽ ദേവരാജന്റെ സംഗീതത്തിൽ "കൂരകൾക്കുള്ളിൽ തുടിക്കും ജീവനാളം കരിന്തിരി കത്തി" എന്ന ഗാനവും ഒപ്പം "വെണ്ണിലാവേ വെണ്ണിലാവേ പാതിരാവിൻ പനിനീരേ" എന്ന മറ്റൊരു ഗാനവും പാടി റെക്കോഡ് ചെയ്തു.  ശങ്കരാടി, മണവാളൻ ജോസഫ്, കല്യാണിക്കുട്ടിയമ്മ, കോട്ടയം ചെല്ലപ്പൻ, എഡ്ഡി മാസ്റ്റർ തുടങ്ങിയ പ്രഗല്ഭർക്കൊപ്പം അഭിനയിക്കുകയും ചെയ്തു. പൊൻകുന്നം വർക്കിയുടെ കേരള തിയറ്റേഴ്സിലും കൊച്ചിൻ കലാകേന്ദ്രം, കൊല്ലം ജ്യോതി തിയറ്റേഴ്സ്, കോട്ടയം വിശ്വകേരള കലാസമിതി, കോഴിക്കോട് സംഗമം തിയറ്റേഴ്സ്, ആലപ്പി തിയറ്റേഴ്സ്  തുടങ്ങിയവയിലും എൻ. എൻ പിള്ളയുടെ *പ്രേതലോകം*, *വൈൻഗ്ലാസ്*, *വിഷമവൃത്തം*, *കാപാലിക*, *ഈശ്വരൻ അറസ്റ്റിൽ* തുടങ്ങിയ നാടകങ്ങളിലും കെ. ടി മുഹമ്മദിന്റെ *സൃഷ്ടി*, *സ്ഥിതി*, *സംഹാരം* തുടങ്ങിയ നാടകങ്ങളിലും അഭിനയിച്ചു. മലയാളത്തിലെ പ്രശസ്ത നാടകകൃത്തുക്കളായ എൻ. ഗോവിന്ദൻകുട്ടി, സെയ്ത്താൻ ജോസഫ്, നോർബർട്ട് പാവന തുടങ്ങിയവരുടെ അനേകം കഥാപാത്രങ്ങൾക്കും എം. ടി വാസുദേവൻ നായരുടെ ഒരേയൊരു നാടകം *ഗോപുരനടയിൽ* അരങ്ങിലെത്തിയപ്പോൾ അതിലെ ഒരു കഥാപാത്രത്തിനും ജീവൻ നൽകിയതും മരട് ജോസഫായിരുന്നു. മഞ്ഞിൽ വിരിഞ്ഞ പൂക്കൾ എന്ന സിനിമയിലും അഭിനയിച്ചു.

## പ്രധാന നാടകങ്ങൾ
## പുരസ്കാരങ്ങൾ
*സമഗ്ര സംഭാവനയ്ക്കുള്ള കേരള സംഗീത നാടക അക്കാദമിയുടെ അവാർഡ് (2011)
*കേരള സംഗീത നാടക അക്കാദമിയുടെ വിശിഷ്ടാംഗത്വം

## അവലംബം

## പുറം കണ്ണികൾ

വർഗ്ഗം:മലയാളനാടകനടന്മാർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:എറണാകുളം ജില്ലയിൽ ജനിച്ചവർ
വർഗ്ഗം:കേരള സംഗീതനാടക അക്കാദമി വിശിഷ്‌ടാംഗത്വം ലഭിച്ചവർ
പുനരനുകരണസിദ്ധാന്തം

[thumb|right| 4 ആഴ്ച്ചയും 6 ആഴ്ച്ചയും വീതം പ്രായമുള്ള [നായ|നായയുടേയും മനുഷ്യന്റേയും ഗർഭസ്ഥശിശുക്കൾ. നാലാമത്തെ ആഴ്ച്ചയിൽ ഒരേ പോലിരിക്കുന്ന ഇവ ആറാമത്തെ ആഴ്ച്ചയോടെ അന്യോന്യം വ്യത്യസ്തമാകുന്നു. താഴെ, പരസ്പരം സാമ്യമുള്ള, ആറാഴ്ച്ച പ്രായമുള്ള കടലാമയുടേയും എട്ടു ദിവസം പ്രായമുള്ള കോഴിക്കുഞ്ഞിന്റേയും ഭൂണങ്ങൾ. പരിണാമസിദ്ധാന്തത്തിന്റെ അസന്നിഗ്ദമായ തെളിവുകളായി 1868-ൽ ഹേയ്ക്കെൽ അവതരിപ്പിച്ച ഈ ചിത്രങ്ങൾ കൃത്യമായിരുന്നില്ല എന്നു് ഇപ്പോൾ പരിഗണിച്ചുവരുന്നു.]]
പരിണാമജീവശാസ്ത്രത്തിൽ ഏറെക്കാലം വിശ്വസിക്കപ്പെട്ടിരുന്നതും ചർച്ച ചെയ്യപ്പെട്ടുകൊണ്ടിരുന്നതുമായ ഒരു പ്രധാന സിദ്ധാന്തമാണു് **പുനരനുകരണസിദ്ധാന്തം** (Recapitulation theory). ഭ്രൂണപരിണാമം ജനിതകപരിണാമത്തെ ഓരോ ഘട്ടത്തിലും അനുകരിക്കുന്നു ("Ontogeny recapitulates phylogeny") എന്ന അനുമാനമാണു് ഈ സിദ്ധാന്തത്തിന്റെ കാതൽ. ജീവശാസ്ത്രത്തിനുപുറമേ ഭാഷാ ഉല്പത്തിശാസ്ത്രം, നരവംശശാസ്ത്രം, വിദ്യാഭ്യാസതത്ത്വവിചാരം (education theory), വികാസമനഃശാസ്ത്രം(developmental psychology) തുടങ്ങിയ മേഖലകളിലും പുനരനുകരണ ചിന്താഗതിയ്ക്കു് പല കാലഘട്ടങ്ങളിലും പല തലങ്ങളിലുമായി വേരോട്ടമുണ്ടായിട്ടുണ്ടു്. എന്നാൽ പരിണാമശാസ്ത്രത്തിൽ ഇപ്പോൾ ഈ സിദ്ധാന്തം അതിന്റെ മൂലരൂപത്തിൽ ഏറെക്കുറെ നിരാകരിക്കപ്പെട്ടിട്ടുണ്ടു്.
thumb|right|'' 'ജീവജാലങ്ങളുടെ പൊതു രൂപാന്തരതത്വം" എന്ന ഹേയ്ക്കെലിന്റെ ഗ്രന്ഥത്തിൽ നിന്നുള്ള ഒരു ചിത്രം: "ജീവികളുടെ സവർഗ്ഗശാഖാവൃക്ഷം"''

ജർമ്മൻ ജീവശാസ്ത്രജ്ഞനായിരുന്ന ഏൺസ്റ്റ് ഹേയ്ക്കെൽ ആയിരുന്നു പുനരനുകരണസിദ്ധാന്തത്തിന്റെ ഏറ്റവും മികച്ച പ്രണേതാവും പ്രചാരകനും. ജീവശാസ്ത്രപഠനത്തിൽ ഒഴിച്ചുകൂടാനാവാത്ത ഒരുപാധിയായ ജീവജാതി വർഗ്ഗീകരണത്തിൽ ഏൺസ്റ്റ് ഹേയ്ക്കെൽ പുനരനുകരണസിദ്ധാന്തത്തിന്റെ പരികൽപ്പന സമൃദ്ധമായി ഉപയോഗിച്ചിരുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:പരിണാമസിദ്ധാന്തം
ബാച്ച്‌ലർ പാർട്ടി

അമൽ നീരദ് സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് ***ബാച്ച്‌ലർ പാർട്ടി***. ഇന്ദ്രജിത്ത്, ആസിഫ് അലി, റഹ്‌മാൻ, കലാഭവൻ മണി, നിത്യ മേനോൻ എന്നിവർ പ്രധാനവേഷങ്ങളിൽ അഭിനയിച്ചിരിക്കുന്ന ഈ ചിത്രത്തിൽ പൃഥ്വിരാജ് സുകുമാരൻ, രമ്യ നമ്പീശൻ, പത്മപ്രിയ എന്നിവർ അതിഥിതാരങ്ങളായി എത്തുന്നു. അമൽ നീരദ് പ്രൊഡക്ഷൻസിന്റെ ബാനറിൽ അമൽ നീരദ്, വി. ജയസൂര്യ എന്നിവർ ചേർന്നാണ് ചിത്രം നിർമ്മിച്ചത്. സന്തോഷ് ഏച്ചിക്കാനം, ഉണ്ണി ആർ. എന്നിവർ ചേർന്നാണ് ചിത്രത്തിന്റെ രചന നിർവ്വഹച്ചത്.

## അഭിനേതാക്കൾ
* ഇന്ദ്രജിത്ത് – ഗീവർഗ്ഗീസ്
* ആസിഫ് അലി – ടോണി
* റഹ്‌മാൻ – ബെന്നി
* കലാഭവൻ മണി – അയ്യപ്പൻ
* നിത്യ മേനോൻ – നീതു
* വിനായകൻ – ഫക്കീർ
* ജോൺ വിജയ് – പ്രകാശ് കമ്മത്ത്
* ജിനു ജോസഫ് – ജെറി കളപ്പുരയ്ക്കൽ
* ലെന – ഷീല മാത്യൂസ്
* ആശിഷ് വിദ്യാർത്ഥി – ചെട്ടിയാർ
* രമ്യ നമ്പീശൻ – അതിഥിവേഷം
* പൃഥ്വിരാജ് സുകുമാരൻ – അതിഥിവേഷം
* പത്മപ്രിയ – അതിഥിവേഷം

## സംഗീതം

## വിവാദം
2012 സെപ്റ്റംബർ 8-ന് പകർപ്പകവകാശം ലംഘിച്ച് ഈ സിനിമ ഇന്റർനെറ്റിലേക്ക് അപ്‌ലോഡ് ചെയ്യുകയും ഡൗൺലോഡ് ചെയ്തു കാണുകയും ചെയ്ത 1010 പേർക്കെതിരെ ആന്റി പൈറസി സെൽ കേസെടുത്തു. തൃശ്ശൂർ ആസ്ഥാനമായ മൂവിചാനൽ എന്ന കമ്പനിക്കായിരുന്നു ഈ സിനിമയുടെ സി.ഡി പകർപ്പവകാശം. ഇന്റർനെറ്റ് പൈറസി തടയുന്നതിനായി എറണാകുളത്തെ 'ജാദു ടെക് പ്രൈവറ്റ് സൊലൂഷൻ' എന്ന കമ്പനിയുമായി ഇവർ കരാറൊപ്പിട്ടിരുന്നു. ഇന്റർനെറ്റിൽ ജാദു നടത്തിയ തിരച്ചിലിൽ 10 ദിവസം കൊണ്ട് മുപ്പതിനായിരത്തോളം പേർ സിനിമ കണ്ടു എന്ന് കണ്ടെത്തി. *ബാച്ച്‌ലർ പാർട്ടി*യുടെ സി.ഡികൾ പുറത്തിറങ്ങി രണ്ടു ദിവസത്തിനുള്ളിൽ പൈറസി സൈറ്റായ തമിഴ് റോക്കേഴ്‌സിൽ സിനിമയുടെ പകർപ്പ് കണ്ടെത്തി. സ്ഥിരമായി മലയാള സിനിമകൾ അപ്‌ലോഡ് ചെയ്യുന്ന 16-ഓളം പേരുടെ ഐ.പി. അഡ്രസ്സുകൾ കണ്ടെത്തിയതിനെ തുടർന്നാണ് മൂവിചാനലുടമ സജിതൻ ആന്റി പൈറസി സെല്ലിനു പരാതി നൽകിയത്. പകർപ്പവകാശ നിയമ ലംഘനം, ഇൻഫർമേഷൻ ടെക്‌നോളജി നിയമലംഘനം തുടങ്ങിയ വകുപ്പുകൾ ചേർത്താണ് കേസെടുത്തത്.

## അവലംബം

## പുറത്തേക്കുള്ള കണ്ണികൾ
* 
* ''ബാച്ച്‌ലർ പാർട്ടി''  – മലയാളസംഗീതം.ഇൻഫോ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:അമൽ നീരദ് സംവിധാനം ചെയ്ത ചലച്ചിത്രങ്ങൾ
വർഗ്ഗം:വിവേക് ഹർഷൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:അമൽ നീരദ് ഛായാഗ്രഹണം നിർവ്വഹിച്ച ചലച്ചിത്രങ്ങൾ
വർഗ്ഗം:റഫീക്ക് അഹമ്മദിന്റെ ഗാനങ്ങൾ
വംശജനിതകവിജ്ഞാനീയം

തന്മാത്രാശ്രേണീകരണ(Molecular sequencing)ത്തിൽ നിന്നും രൂപപരിണാമവിവരങ്ങളുടെ പട്ടികകളിൽ (morphological data matrices) നിന്നും ലഭിക്കുന്ന വിവരങ്ങൾ ഏകോപിപ്പിച്ച് അതിൽനിന്നും ലഭ്യമായ പാഠങ്ങളെ അവലംബിച്ച് ജീവിവംശങ്ങളുടെ അന്യോന്യമുള്ള ജനിതകബന്ധത്തെക്കുറിച്ചു പഠിക്കുന്ന ശാസ്ത്രശാഖയാണു് വംശജനിതകശാസ്ത്രം അഥവാ ഫൈലോജെനറ്റിക്സ്(Phylogenetics)). ഫൈലോജെനറ്റിക്സ് എന്ന വാക്കുൽഭവിച്ചതു് ഗോത്രം അഥവാ വംശം  എന്നർത്ഥമുള്ള ഫൈലേ (*phyle* (φυλή) / *phylon* (φῦλον)) ,  ജനനത്തെ സംബന്ധിച്ചതു് എന്നർത്ഥമുള്ള ജെനെറ്റിക്കോസ് (*genetikos* (γενετικός)) ** (γένεσις) "origin" and "birth". എന്നീ ഗ്രീക്ക് മൂലപദങ്ങളിൽ നിന്നാണു്.

ജീവിവർഗ്ഗങ്ങളുടെ തരംതിരിവും തിരിച്ചറിയലും നാമകരണവും കൈകാര്യം ചെയ്യുന്ന, ജീവശാസ്ത്രത്തിന്റെ തന്നെ മറ്റൊരു വിഭാഗമായ വർഗ്ഗവിഭജനവിജ്ഞാനീയം (taxonomy) ശാസ്ത്രീയമായി വികസിപ്പിക്കുന്നതിലും സമ്പുഷ്ടമാക്കുന്നതിലും വംശജനിതകശാസ്ത്രം നല്ലൊരു പങ്കു വഹിക്കുന്നുണ്ടു്. എങ്കിലും രീതിശാസ്ത്രത്തിലും (methodology) യുക്തിമാർഗ്ഗത്തിലും വേറിട്ട അസ്തിത്വമുള്ള ശാസ്ത്രശാഖകളാണിവ രണ്ടും.

വംശജനിതകവ്യവസ്ഥാവിജ്ഞാനീയം (phylogenetic systematics) എന്ന മറ്റൊരു ജീവശാസ്ത്രശാഖയുടെ ഭാഗമായ  ജൈവശാഖാവർഗ്ഗീകരണവിജ്ഞാനീയത്തിൽ(Cladistics വംശജനിതകവിജ്ഞാനീയവും വർഗ്ഗവിഭജനവിജ്ഞാനീയവും അന്യോന്യം സമ്മേളിക്കുന്നു.

ജൈവവ്യവസ്ഥാവിജ്ഞാനീയം (Biological systematics) മൊത്തമായി എടുത്താൽ,  പരിണാമവംശവൃക്ഷത്തിന്റെ സമ്പൂർണ്ണമായ ഗവേഷണത്തിനു് വംശജനിതകവിശ്ലേഷണം (phylogenetic analysis) ഒരു അത്യന്താപേക്ഷിത ഉപകരണമായി  മാറിയിട്ടുണ്ടു്.

## ഇതും കാണുക
#. തന്മാത്രാവംശജനിതകവിജ്ഞാനീയം
#. പുനരനുകരണസിദ്ധാന്തം
#. ജൈവശാഖാവർഗ്ഗീകരണവിജ്ഞാനീയം
#. വർഗ്ഗവിഭജനവിജ്ഞാനീയം

## അവലംബം

## പുറത്തേക്കുള്ള കണ്ണികൾ

വർഗ്ഗം:ജനിതകശാസ്ത്രം
വംശവൃക്ഷം (ജീവശാസ്ത്രം)

ചാൾസ് ഡാർവിന്റെ "ജീവന്റെ വൃക്ഷം" എന്ന ആശയത്തിൽ നിന്നും വികാസം പ്രാപിച്ച് ആധുനിക ജീവശാസ്ത്രത്തിന്റെ അടിസ്ഥാന ചട്ടക്കൂടായി മാറിയ ശാസ്ത്രീയപരികൽപ്പനയാണു് വംശവൃക്ഷം (phylogenetic tree) അഥവാ വംശജനിതകവൃക്ഷം അഥവാ പരിണാമവൃക്ഷം. അനേകം ശാഖോപശാഖകളും അവയ്ക്കെല്ലാം ആധാരമായി ഒരൊറ്റ  തായ്ത്തടിയുമുള്ള ഒരു രേഖാചിത്രമായാണു് വംശവൃക്ഷം പഠനരംഗങ്ങളിൽ ഉപയോഗിക്കുന്നതു്.

## പുറത്തേക്കുള്ള കണ്ണികൾ
ചലച്ചിത്ര നിർമ്മാതാവ്

സിനിമക്ക് വേണ്ടി പണം ചിലവഴിക്കുന്ന ആളാണ്‌ **ചലച്ചിത്ര നിർമ്മാതാവ്**. **പ്രോഡ്യൂസർ** എന്നാണ് ഇന്ത്യൻ സിനിമാ രംഗത്ത് പണം ചിലവഴിക്കുന്നയാളെ സാധാരണ വിശേഷിപ്പിക്കുന്നത്. 

അന്തർദ്ദേശീയ തലത്തിൽ *പ്രൊഡ്യൂസർ* എന്നാൽ ചലച്ചിത്രം നിർമ്മിക്കുന്ന സമയത്ത് നിർമ്മാണ പ്രവർത്തനങ്ങൾക്ക് മേൽനോട്ടം വഹിക്കുകയും ചലച്ചിത്ര സംവിധായകനോട് ചേർന്ന് സമയക്രമവും ചെലവുകളും മറ്റും ആസൂത്രണം ചെയ്യുകയും ചെയ്യുന്നയാളാണ്. ഇയാൾ സിനിമയ്ക്കുവേണ്ടി പണം മുടക്കുകയും ചെയ്തേക്കാം.
## കൂടുതൽ വായനയ്ക്ക്

* 
*
ബിറ്റി ബിജോയ്

പ്രമുഖയായ ഒരു ഇന്ത്യൻ വനിത ബാസ്‌കറ്റ്‌ബോൾ താരമായിരുന്നു **ബിറ്റി ബിജോയ്** (മരണം : 2 ജൂൺ 2012). ദേശീയ-സംസ്ഥാന ജൂനിയർ ടീമുകളിൽ അംഗമായിരുന്ന ബിറ്റി കേരള സീനിയർ, ജൂനിയർ ടീമുകളുടെ ക്യാപ്റ്റൻ പദവിയും അലങ്കരിച്ചിട്ടുണ്ട്.
## ജീവിതരേഖ
കോഴിക്കോട് കൂരാച്ചുണ്ടാണ് സ്വദേശിയായ ബിറ്റി കണ്ണൂർ സ്‌പോർട്ട്‌സ് അക്കാദമിയിലാണ് കായിക പഠനം ആരംഭിക്കുന്നത്. തുടർന്ന് കാലിക്കറ്റ് പ്രൊവിഡൻസ് കോളേജിൽ വിദ്യാഭ്യാസം. കാലിക്കറ്റ് യൂണിവേഴ്‌സിറ്റി ടീമംഗമായിരുന്നു. 1998 ൽ ആണ് ഫാക്ട് ബാസ്‌കറ്റ്‌ബോൾ ടീമംഗമാകുന്നത്. തുടർന്ന് ഫാക്ടിന്റെ എച്ച്. ആർ. ഡിപ്പാർട്ട്‌മെന്റിലും ഉദ്യോഗമണ്ഡൽ സ്‌കൂളിലും പ്രവർത്തിച്ചു. 2004 ൽ ഫാക്ട് ഉദ്യോഗമണ്ഡൽ സ്‌കൂളിൽ നിന്നും കായിക അധ്യാപികയായിരിക്കെ വി. ആർ. എസ്. എടുത്ത് വിരമിച്ചു. 

1986 ൽ കേരള ജൂനിയർ ടീം ക്യാപ്റ്റൻ ആയിരുന്നു. 1989 ൽ ഫിലിപ്പൈൻസിൽ വച്ചു നടന്ന ഏഷ്യൻ ജൂനിയർ വനിത ബാസ്‌കറ്റ്‌ബോൾ ചാമ്പ്യൻഷിപ്പിൽ ഇന്ത്യയെ പ്രതിനിധീകരിച്ച് ബിറ്റി പങ്കെടുത്തിട്ടുണ്ട്. 1990, 91 വർഷങ്ങളിൽ ഫാക്ട് ഫെഡറേഷൻ കപ്പ് നേടുമ്പോൾ ടീമിൽ അംഗമാണ്. 1991 ൽ തിരുനൽവേലിയിൽ നടന്ന ഫെഡറേഷൻ കപ്പിൽ ഫാക്ട് കിരീടം നേടിയപ്പോൾ ബിറ്റിയായിരുന്നു ക്യാപ്റ്റൻ. 1991 ൽ ബാസ്‌കറ്റ്‌ബോളിലെ മികച്ച പ്രകടനത്തിന് ജി. വി. രാജ ഗോൾഡ് മെഡൽ ലഭിച്ചിട്ടുണ്ട്.

ഭർത്താവ് : ബിജോയ് ജോസഫ്, മകൻ : മകൻ വൈശാഖ്

## പുരസ്കാരങ്ങൾ
ജി. വി. രാജ ഗോൾഡ് മെഡൽ
## അവലംബം

## പുറത്തേക്കുള്ള കണ്ണികൾ

വർഗ്ഗം:ഭാരതീയ വനിതാ ബാസ്‌കറ്റ്‌ബോൾ താരങ്ങൾ
വർഗ്ഗം:കോഴിക്കോട് ജില്ലയിൽ ജനിച്ചവർ
മലിനീകരണം

ലഘുചിത്രം|വലത്ത്‌
*<span lang="ml" dir="ltr">മനുഷ്യനും</span> പരിസ്ഥിതിയ്ക്കും അപകടകാരികളായ വസ്തുക്കൾ സ്വതന്ത്രമാക്കുന്നതിനെയാണ് *'മലിനീകരണം*' എന്നു പറയുന്നത്.* പരിസ്ഥിതിമലിനീകരണം, ഇന്ന് മനുഷ്യൻ നേരിടുന്ന പ്രധാനപ്രശ്നങ്ങളിലൊന്നാണ്. മലിനീകരണത്തെ തന്നെ ഏഴായി തരം തിരിക്കാം ഇവ എല്ലാം തന്നെ പ്രകൃതിയിലെ സർവ്വ ജീവജാലങ്ങൾക്കും ദോഷകരമാണ്. ഇന്ന് സമൂഹത്തിലെ പ്രധാന പ്രശ്നങ്ങളിൽ ഒന്നു തന്നെയാണ് മലിനീകരണം. അതുകൊണ്ടു തന്നെ മലിനീകരണം തടയാനുള്ള എല്ലാ ശ്രമങ്ങളും നാം നടത്തുന്നുണ്ട്.  

*പ്രകാശ മലിനീകരണം
* ശബ്ദ മലിനീകരണം 
* ജല മലിനീകരണം
* മണ്ണ് മലിനീകരണം
*താപ മലിനീകരണം
* റേഡിയോ ആക്ടീവ് മലിനീകരണം

### ദേശീയ മലിനീകരണ നിയന്ത്രണദിനം
ഡിസംബർ 2-ാം തീയതി ദേശീയ മലിനീകരണ നിയന്ത്രണ ദിനമായി ഇന്ത്യയിൽ ആചരിക്കുന്നു.
 
വർഗ്ഗം:മലിനീകരണം
യസ് മാൻ

***യെസ് മാൻ*** 2008-ൽ പുറത്തിറങ്ങിയ ഒരു ഹോളിവുഡ് കോമഡി ചലചിത്രമാണ്‌. നികോളാസ് സ്റൊല്ലെർ എഴുതി പെയ്ടൂൻ റീഡ് സംവിധാനം ചെയ്ത ഈ ചിത്രത്തിലെ നായകൻ ജിം കാരി ആണ്. 2005-ൽ ഇറങ്ങിയ ബ്രിട്ടീഷ്‌ നോവലിസ്റ്റ് ടണ്ണി വാല്ലസിന്റെ *[[യെസ് മാൻ (നോവൽ)|യെസ് മാൻ]]* എന്ന നോവലിനെ ആസ്പദമാക്കിയാണ് ഈ ചിത്രം നിർമ്മിച്ചത്. 2008 ഡിസംബർ 19-നു ഇറങ്ങിയ ചിത്രം വമ്പിച്ച പ്രദർശനവിജയം സ്വന്തമാക്കി.

## കഥ
ഒരാൾ ഒരു വർഷത്തേക്ക് എല്ലാ കാര്യത്തിനും yes പറയാൻ തീരുമാനിക്കുന്നതും തുടർന്നുണ്ടാവുന്ന രസകരമായ സംഭവങ്ങളും ആണ് കഥ 
## അവലംബം


വർഗ്ഗം:ഇംഗ്ലീഷ് ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:2008-ൽ പുറത്തിറങ്ങിയ ചലച്ചിത്രങ്ങൾ
റെനാറ്റോ കൊറോണ

ഫിലിപ്പീൻസ് സുപ്രീം കോടതിയിലെ മുഖ്യന്യായാധിപനായിരുന്നു **റെനാറ്റോ സി. കൊറോണ**. 2002 ഏപ്രിൽ മാസത്തിൽ സുപ്രീം കോടതി ന്യായാധിപനായ കൊറോണ, 2010 മേയ് മാസത്തിൽ മുഖ്യന്യായാധിപനായി.  ഫിലിപ്പീൻ നിയമനിർമ്മാണസഭയുടെ അധോമണ്ഡലമായ പ്രതിനിധിസഭ, 2011 ഡിസംബർ മാസത്തിൽ അദ്ദേഹത്തെ ദോഷവിചാരണ (ഇമ്പീച്ച്) ചെയ്യാനുള്ള പ്രമേയം പാസ്സാക്കി. പ്രതിനിധിസഭയുടെ പ്രമേയത്തെ ആധാരമാക്കി നിയമനിർമ്മാണസഭയുടെ ഉപരിമണ്ഡലമായ സെനറ്റിൽ നാലു മാസം നടന്ന കുറ്റവിചാരണയ്ക്കൊടുവിൽ 2012 മേയ് മാസം 29-ആം തിയതി അദ്ദേഹത്തെ ദോഷിയായി പ്രഖ്യാപിച്ച് മുഖ്യന്യായാധിപന്റെ പദവിയിൽ നിന്നു നീക്കി. 

നിയമാനുശാസിതമായ ആസ്തി-ബാദ്ധ്യതകളുടേയും അറ്റമൂല്യത്തിന്റേയും പ്രഖ്യാപനത്തിൽ (Statement of Assets, Liabilities and Net-worth - SALN), തന്റെ സ്വത്തുവിവരങ്ങളിൽ വലിയൊരുഭാഗം മറച്ചുവച്ചുവെന്ന ആരോപണത്തിൽ 23 അംഗങ്ങളുള്ള സെനറ്റിലെ 20 അംഗങ്ങളും അദ്ദേഹത്തെ കുറ്റക്കാരനായി കണ്ടെത്തുകയായിരുന്നു. വിവിധ ബാങ്ക് അക്കൗണ്ടുകളിലായി, 2.4 ദശലക്ഷം ഡോളറിന്റേയും 80 ദശലക്ഷം ഫിലിപ്പീൻ പെസോയുടേയും നിക്ഷേപങ്ങൾ ആസ്തിപ്രഖ്യാപനത്തിൽ ഉൾപ്പെടുത്താത്തതായി ഉണ്ട് എന്ന കൊറോണയുടെ തന്നെ മൊഴിയെ ആണ് സെനറ്റർമാർ അവരുടെ വിധിയിൽ മുഖ്യമായും ആശ്രയിച്ചത്. 

ഫിലിപ്പീൻസിലെ മുൻരാഷ്ട്രപതി ഗ്ലോറിയാ മാക്കെപാഗൽ അറോയ്യോയുടെ ഭരണകാലത്തു സുപ്രീം കോടതിയിൽ ന്യായാധിപനാവുകയും അവരുടെ ഭരണത്തിന്റെ അന്ത്യനാളുകളിൽ മുഖ്യന്യായാധിപന്റെ പദവിയിലേക്കു ഉയർത്തപ്പെടുകയും ചെയ്ത കൊറോണയുടെ കുറ്റവിചാരണ അറോയ്യോയുടെ പിൻഗാമിയും ഇപ്പോഴത്തെ (2012) രാഷ്ട്രപതിയുമായ ബെനിഗ്നോ അക്വീനോയുടെ പിന്തുണയോടെ ആയിരുന്നു.  ദോഷവിചാരണനടപടി രാഷ്ട്രീയപ്രേരിതമാണെന്നും, "നീതിവ്യവസ്ഥയുടെ സ്വാതന്ത്ര്യത്തിനുമേലുള്ള ഈ ആക്രമണത്തിന്" ജ്യുഡീഷ്യറിയെ എക്സിക്യൂട്ടീവിന്റെ വരുതിയിലാക്കുകയെന്ന ലക്ഷ്യമാണുള്ളതെന്നും  കൊറോണയും അദ്ദേഹത്തെ പിന്തുണയ്ക്കുന്നവരും വാദിച്ചു. നീതിപീഠത്തിന്റെ സ്വാതന്ത്ര്യത്തിനു വേണ്ടി നിലകൊണ്ടതു കൊണ്ടാണ് തനിക്ക് ഇമ്പീച്ച്മെന്റിന്റെ 'കാൽവരിമല' കയറേണ്ടി വന്നതെന്നും കൊറോണ അവകാശപ്പെട്ടു.

അഴിമതിയിൽ മുങ്ങിക്കിടക്കുന്ന ഫിലിപ്പീൻസിലെ പൊതുജീവിതത്തെ സംശുദ്ധമാക്കാനുള്ള ബൃഹദ്സംരംഭത്തിന്റെ ഭാഗമാണ് കൊറോണയുടെ ദോഷവിചാരണ എന്ന് രാഷ്ട്രപതി അക്വീനോ ഉൾപ്പെടെയുള്ള എതിരാളികൾ വാദിക്കുന്നു. തനിക്കെതിരെയുള്ള വിധിയിൽ കൊറോണക്ക് മറ്റാരേയും പഴിക്കാനില്ലെന്നും അദ്ദേഹം തന്നെത്തന്നെ സ്വന്തം 'എതിർസാക്ഷി' ആക്കുകയാണ് ചെയ്തതെന്നും ദോഷവിചാരണ തീരുമാനിക്കപ്പെട്ടതിന്റെ പിറ്റേന്ന് എഴുതിയ മുഖപ്രസംഗത്തിൽ ഫിലിപ്പീൻ ഇൻക്വയറർ ദിനപത്രം ചൂണ്ടിക്കാട്ടി.   

## അവലംബം


വർഗ്ഗം:ഫിലിപ്പീൻസിലെ ന്യായാധിപന്മാർ
വർഗ്ഗം:1948-ൽ ജനിച്ചവർ
വർഗ്ഗം:2016-ൽ മരിച്ചവർ
വർഗ്ഗം:ഇമ്പീച്ച് ചെയ്യപ്പെട്ട  ഉദ്യോഗസ്ഥർ
കളിയാട്ടക്കാവ് ഉത്സവം

മലപ്പുറം ജില്ലയിലെ തലപ്പാറക്കും ചെമ്മാടിനും ഇടയിൽ കളിയാട്ടമുക്ക്
പ്രദേശത്ത് വർഷം തോറും നടത്തിവരുന്ന ഉത്സവമാണ്  **കളിയാട്ടക്കാവ് ഉത്സവം**.  

## ചടങ്ങ്
ഇടവ മാസത്തിലെ വെള്ളിയാഴ്ചയാണ് ഉൽസവം നടക്കാറുള്ളത്.  കോഴിക്കളിയാട്ടത്തിന്റെ മുന്നോടിയായി  കുതിരക്കല്യാണം നടക്കും. ദേശക്കാരും ബന്ധുക്കളും ഒത്തുചേർന്ന് കൊട്ടിപ്പാടലാണ് ഇതിന്റെ ചടങ്ങ്.
ദേവിയുടെ കഥ പാട്ട് രൂപത്തിൽ പാടുന്നതാണ് കൊട്ടിപ്പാട്ട് .
കളിയാട്ടത്തിന് മുമ്പുള്ള വെള്ളിയാഴ്ച്ച തുടങ്ങി കളിയാട്ടത്തിന്റെ അന്ന് കാവിലേക്ക് എത്തും വരെ കൊട്ടിപ്പാട്ടാണ്.  പൊയ്കുതിരകൾ കാവിലേക്ക് പ്രവേശിക്കും.
കാവിലമ്മയുടെ അപദാനങ്ങൾപാടി നൃത്തംവച്ച് വഴി നിറഞ്ഞൊഴുകിയ പൊയ്ക്കുതിര സംഘങ്ങൾ കോഴിക്കളിയാട്ടത്തിന്റെ വിസ്മയക്കാഴ്ചകളാണ്.

## കാർഷിക ചന്ത
കളിയാട്ടത്തോടനുബന്ധിച്ച് കാർഷിക ചന്തയും സജീവമാണ്. തലപ്പാറ മുതൽ കളിയാട്ടമുക്ക് വരേ വഴിയോരങ്ങളിലും ഒഴിഞ്ഞ പറമ്പുകളിലും പാടത്തുമാണ് ചന്തകൾ നടക്കുക. 
ഉപ്പ് തൊട്ട് കർപ്പൂരം വരേയുള്ള സാധനങ്ങൾ ഇവിടെ ലഭ്യമാണെന്നാണു പഴമക്കാരുടെ ശൈലി. കാലവർഷം തുടങ്ങുന്ന സമയമായതിനാൽ വിവിധ തരം വിത്തുകൾ പണിയായുധങ്ങൾ തുടങ്ങിയവയും ചന്തയിൽ ലഭ്യമാണ്.
വർഗ്ഗം:കേരളത്തിലെ ഉത്സവങ്ങൾ
## അവലംബം
* തേജസ് ദിനപത്രം 2012 ജൂൺ 1,2
* www.thejasnews.com
തലപ്പാറ

മലപ്പുറം ജില്ലയിലെ മൂന്നിയൂർ ഗ്രാമപഞ്ചായത്തിൽ ഉൾപ്പെടുന്ന ഒരു പ്രദേശമാണ് **തലപ്പാറ**. ദേശീയ പാത 17ലെ ഒരു പ്രധാന ബസ് സ്റ്റോപ് ആണ് തലപ്പാറ. ദേശീയ പാതയിലെ ഒരു പ്രധാന അപകട മേഖലകൂടിയാണിവിടം.
പരപ്പനങ്ങാടി റെയിൽവേ സ്‌റ്റേഷനിലേക്ക് ഇവിടെ നിന്ന് പത്ത് കിലോമീറ്റർ ദൂരമുണ്ട്.

## പുറത്തേക്കുള്ള കണ്ണികൾ

വർഗ്ഗം:മലപ്പുറം ജില്ലയിലെ ഗ്രാമങ്ങൾ
ഈശോസഭ

റോമൻ കത്തോലിക്കാ സഭയിലെ ഒരു പുരുഷ സന്യാസസമൂഹമാണ് **ഈശോസഭ** അല്ലെങ്കിൽ സൊസൈറ്റി ഓഫ് ജീസസ്. **ജെസ്യൂട്ടുകൾ** എന്നും ഇവർ അറിയപ്പെടുന്നു. പതിനാറാം നൂറ്റാണ്ടിൽ സ്പെയിൻകാരനായ ഇഗ്നേഷ്യസ് ലൊയോള സ്ഥാപിച്ചതാണിത്. പാശ്ചാത്യക്രിസ്തീയതയിൽ വലിയ കോളിളക്കം സൃഷ്ടിച്ച പ്രൊട്ടസ്റ്റന്റ് നവീകരണത്തെ തുടർന്നുള്ള കാലത്ത് സ്ഥാപിക്കപ്പെട്ട ഈ സമൂഹം, ലൂഥറുടേയും മറ്റും കലാപത്തിന് മറുപടിയായി കത്തോലിക്കാ സഭ സംഘടിപ്പിച്ച പ്രതിനവീകരണത്തിൽ (Catholic Counter reformation) വലിയ സംഭാവന നൽകി. 

വിദ്യാഭ്യാസത്തിന്റേയും ബൗദ്ധിക അന്വേഷണത്തിന്റേയും മേഖലകളിലെ സംഭാവനകളുടെ പേരിൽ ഇവർ പ്രത്യേകം അറിയപ്പെടുന്നു. ഇരുപതാം നൂറ്റാണ്ടിൽ, കത്തോലിക്കാ സഭ സംഘടിപ്പിച്ച നവീകരണസംരംഭമായ രണ്ടാം വത്തിക്കാൻ സൂനഹദോസിലും ഈ സഭാസമൂഹം വലിയ പങ്കു വഹിച്ചു. 

## അവലംബം


വർഗ്ഗം:റോമൻ കത്തോലിക്കാ സഭ
വർഗ്ഗം:ഈശോസഭ
ബി.എം. കുട്ടി

ഇന്ത്യ-പാക് സമാധാന പ്രസ്ഥാനത്തിന്റെ നേതാവും രാഷ്ട്രീയ പ്രവർത്തകനും മുതിർന്ന പത്രപ്രവർത്തകനുമാണ്  **ബിയ്യത്ത് മൊഹിയുദ്ദീൻ കുട്ടി** എന്ന **ബി.എം. കുട്ടി** (1930 - 24 ഓഗസ്റ്റ് 2019). പാകിസ്താൻ ലേബർ പാർടി സ്ഥാപകരിൽ ഒരാളാണ്.
## ജീവിതരേഖ
തിരൂരിൽ ജനിച്ചു. നാട്ടിൽ പഠനകാലത്ത് കേരള സ്റ്റുഡന്റ് ഫെഡറേഷൻ പ്രവർത്തകനായിരുന്നു. തിരൂരിലും ചെന്നൈയിലും ആദ്യകാല കമ്യൂണിസ്റ്റ് നേതാക്കളുമായി അടുപ്പം പുലർത്തി
ഇടതുപക്ഷ ആഭിമുഖ്യമുള്ള പാകിസ്താനി അവാമി ലീഗ്, നാഷണൽ ഡെമോക്രാറ്റിക് പാർട്ടി, പാകിസ്താൻ നാഷണൽ പാർട്ടി എന്നിവയിൽ പ്രവർത്തിച്ചിരുന്നു. ജി.ബി. ബിസഞ്ചോ ബലൂചിസ്താൻ ഗവർണറായിരുന്നപ്പോൾ അദ്ദേഹത്തിന്റെ രാഷ്ട്രീയ ഉപദേഷ്ടാവായിരുന്നു കുട്ടി. നിലവിൽ, പാകിസ്താൻ പീസ് കോയലിഷൻ(പി.പി.എൽ) സെക്രട്ടറി ജനറലും പാകിസ്താൻ ലേബർ എഡ്യുക്കേഷൻ ആൻഡ് റിസർച്ച് ഡയറക്ടറുമാണ്.

2019 ആഗസ്റ്റ് 24 ന് അന്തരിച്ചു

## പ്രധാന കൃതികൾ
*"സിക്സ്റ്റി ഇയേഴ്സ് ഇൻ സെൽഫ് എക്സൈൽ - എ പൊളിറ്റിക്കൽ ഓട്ടോബയോഗ്രഫി"
## പുരസ്കാരങ്ങൾ
പാകിസ്താൻ മെഡിക്കൽ അസോസിയേഷൻ . ആറു പതിറ്റാണ്ടായി പാക് സമൂഹത്തിനു നൽകിയ സേവനങ്ങളെ മുൻനിർത്തി ആദരിച്ചിട്ടിട്ടുണ്ട്.
## അവലംബം

## പുറം കണ്ണികൾ
ഇന്ത്യൻ "കുട്ടി" 

വർഗ്ഗം:പാകിസ്താനിലെ രാഷ്ട്രീയപ്രവർത്തകർ
വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം:2019-ൽ മരിച്ചവർ
വർഗ്ഗം:ഓഗസ്റ്റ് 24-ന് മരിച്ചവർ
വർഗ്ഗം:1930-ൽ ജനിച്ചവർ
വർഗ്ഗം:പാകിസ്താനി പത്രപ്രവർത്തകർ
സംസ്ഥാനപാത 67 (കേരളം)

കേരളത്തിലെ ഒരു സംസ്ഥാനപാതയാണ് **SH 67 (സംസ്ഥാനപാത 67)**. പത്തനംതിട്ട ജില്ലയിലെ മാന്നാർകുളഞ്ഞിയിൽ നിന്നും ആരംഭിക്കുന്ന ഈ പാത പമ്പ-ത്രിവേണി പാലത്തിലാണ് അവസാനിക്കുന്നത്. 44.1 കിലോമീറ്റർ നീളമുണ്ട്.

## കടന്നുപോകുന്ന സ്ഥലങ്ങൾ
* മാന്നാർകുളഞ്ഞി
* വടശ്ശേരിക്കര
* പ്ലപ്പള്ളി
* നിലക്കൽ
* ചാലക്കയം
* പമ്പ-ത്രിവേണി പാലം
## അവലംബം
ഉദയഗിരി (വിവക്ഷകൾ)

* ഉദയഗിരി - കണ്ണൂർ ജില്ലയിലെ സ്ഥലം
* ഉദയഗിരി കോട്ട - കന്യാകുമാരി ജില്ലയിലെ ഒരു കോട്ട
* ഉദയഗിരി ഗ്രാമപഞ്ചായത്ത്  - കണ്ണൂർ ജില്ല
സംസ്ഥാനപാത 68 (കേരളം)

കേരളത്തിലെ ഒരു സംസ്ഥാനപാതയാണ് **SH 68 (സംസ്ഥാനപാത 68)**. കോഴിക്കോട് ജില്ലയിലെ കാപ്പാടിൽ നിന്നും ആരംഭിക്കുന്ന ഈ പാത അടിവാരത്തിലാണ് അവസാനിക്കുന്നത്. 68.11 കിലോമീറ്റർ നീളമുണ്ട്.

## കടന്നുപോകുന്ന സ്ഥലങ്ങൾ
* കാപ്പാട്
* തിരുവങ്ങൂർ
* അത്തോളി
* നന്മണ്ട
* നരിക്കുനി
* കാവിലുമ്മാരം
* കൊടുവള്ളി
* ഓമശ്ശേരി
* കോടഞ്ചേരി
* തുഷാരഗിരി
* ചിപ്പിലിത്തോട്
* അടിവാരം
## അവലംബം
മൈനാകം

ഹിമവാന്റെ പുത്രനായി പുരാണങ്ങളിൽ പരാമർശിച്ചിരിക്കുന്ന ഒരു പർവ്വതമാണ് മൈനാകം. മേനകയുടെ സന്തതി എന്നർഥം.
## ഐതിഹ്യം
മൈനാകം സമുദ്രമദ്ധ്യത്തിൽ സ്ഥിചെയ്യുന്നു. പണ്ടുകാലത്ത് പർവ്വതങ്ങൾക്ക് ചിറകുകൾ ഉണ്ടായിരുന്നു. അവ യഥേഷ്ടം പറന്നുനടന്ന് അപകടം വരുത്തിവെച്ചപ്പോൾ ദേവേന്ദ്രനു ദേഷ്യംവന്നു. വജ്രായുധം ഉപയോഗിച്ച് ഇന്ദ്രൻ പർവ്വതങ്ങളുടെയെല്ലാം ചിറകുകൾ അരിഞ്ഞുകളഞ്ഞു. മൈനാകംമാത്രം സമുദ്രത്തിൽ പോയൊളിച്ച് ഇന്ദ്രകോപത്തിൽനിന്നും രക്ഷപ്രാപിച്ചു.
## അവലംബം
ശബ്ദതാരാവലി.

വർഗ്ഗം:ഹൈന്ദവ ഐതിഹ്യങ്ങൾ
വർഗ്ഗം:രാമായണം
രാമൻ പ്രഭാവം

ദ്രാവകങ്ങളിലെ പ്രകാശത്തിന്റെ വിസരണവുമായി ബന്ധപ്പെട്ട പ്രതിഭാസമാണ് **രാമൻ പ്രഭാവം (RAMAN EFFECT)**

ഭാരതീയ ശാസ്ത്രജ്ഞനായ സി.വി. രാമൻ (1888-1970) ആണ് രാമൻ പ്രഭാവത്തിന്റെ ഉപജ്ഞാതാവ്. കൽക്കത്ത യൂണിവേഴ്സിറ്റി പ്രൊഫസറായിരുന്ന രാമൻ പ്രകാശത്തെ സംബന്ധിച്ച ചില സുപ്രധാന കണ്ടുപിടിത്തങ്ങൾ നടത്തി. പദാർത്ഥ ങ്ങളുടെ ഘടന മനസ്സിലാക്കാൻ ഇവ സഹായിച്ചു. രാമൻ ഇഫക്ട്‌ എന്നറിയപ്പെടുന്ന ഈ കണ്ടുപിടിത്തത്തിന് 1930-ൽ നോബൽ സമ്മാനം ലഭിച്ചു.
ഏതെങ്കിലും ഒരു പ്രത്യേക നിറത്തിലുള്ള ഏകവർണ കിരണങ്ങളെ സുതാര്യമായ പദാർത്ഥങ്ങളിൽ
കൂടി കടത്തിവിട്ടാൽ പ്രകീർണ്ണനം  മൂലം ആ നിറത്തിൽ നിന്നും വിഭിന്നമായ നിറത്തോടുകൂടിയ രശ്മികൾ ഉണ്ടാകുന്നു. ഈ പ്രകീർണ്ണനം മൂലമുണ്ടാകുന്ന പുതിയ പ്രകാശരശ്മിയെ ഒരു പ്രിസത്തിൽ കൂടി കടത്തിവിട്ടാൽ വർണരാജിയിൽ പുതിയ ചില രേഖകൾ കാണുന്നു. ഈ പുതിയ രേഖകളെ രാമൻ രേഖകൾ എന്നും ഈ വർണരാജിയെ രാമൻ വർണരാജി  (രാമൻ സ്പെക്ട്രം) എന്നും പറയുന്നു.
## പുറത്തേക്കുള്ള കണ്ണികൾ
വർഗ്ഗം:പ്രകാശത്തിന്റെ പ്രതിഭാസം
യു. എസ്. റൂട്ട് 40

അമേരിക്കയിലെ ഉട്ടായിൽ നിന്നും ആരംഭിച്ച്   ന്യൂജഴ്സിയിൽ അവസാനിക്കുന്ന ഹൈവേയാണ് **റൂട്ട് 40**.
## കടന്നുപോകുന്ന സ്ഥലങ്ങൾ

|-
|UT
|174.54
|280.89
|-
|CO
|496.44
|798.94
|-
|KS
|423.67
|681.83
|-
|MO
|255.05
|410.46
|-
|IL
|159.99
|257.48
|-
|IN
|143.95
|231.67
|-
|OH
|228.37
|367.53
|-
|WV
|15.87
|25.54
|-
|PA
|82.46
|132.71
|-
|MD
|220.88
|355.47
|-
|DE
|17.18
|27.65
|-
|NJ
|64.28
|103.45
|-
|}
### ഉട്ടാ

‌
## അവലംബം


## പുറത്തേക്കുള്ള കണ്ണികൾ

*Route40.net

വർഗ്ഗം:അമേരിക്കയിലെ പാതകൾ
ജനസംഖ്യാപഠനം

thumb|350px|രാജ്യങ്ങളുടെ ജനസംഖ്യ കാണിക്കുന്ന മാപ്പ്.
thumb|350px|ഈ നൂറ്റാണ്ടിന്റെ വരാനിരിക്കുന്ന കാലത്തെ ജനസംഖ്യാവർദ്ധനയുടെ നിരക്ക്.

ജനാവലിയുടേയും ഉപജനാവലിയുടേയും എണ്ണം, ലിംഗാനുപാതം, പ്രായഘട്ടം, ജനനനിരക്ക്, മരണനിരക്ക് എന്നിവ സമഗ്രമായി പഠിക്കുന്ന പഠനശാഖയാണ് **ജനസംഖ്യാപഠനം**. ഒരു പ്രത്യേക പ്രായഘട്ടത്തിലെ വിദ്യാഭ്യാസം, സാമൂഹ്യസ്ഥിതി, സാക്ഷരത, വളർച്ച, വികാസം എന്നിവയും ജനസംഖ്യാപഠനത്തിലുൾക്കൊള്ളുന്നു. ജനനം, ദേശാടനം, വാർദ്ധക്യബാധ, മരണം എന്നിവയ്ക്കനുസരിച്ച് ഒരു പ്രദേശത്തെ ജനങ്ങളുടെ എണ്ണം, ഘടന, വിതരണം എന്നിവയിലുണ്ടാകുന്ന മാറ്റങ്ങൾ പഠിക്കുന്ന ശാസ്ത്രശാഖയാണിത്. ജനസംഖ്യാകണക്കെടുപ്പ് അഥവാ സെൻസസ് അനുസരിച്ചാണ് ജനസംഖ്യാപഠനം നടത്തുന്നത്. ഓരോ പത്തുവർഷം കൂടുമ്പോഴും ഇന്ത്യയിൽ ജനസംഖ്യാകണക്കെടുപ്പ് നടത്തപ്പെടുന്നു. വിദ്യാഭ്യാസം, ദേശീയത, മതം, ആവാസദേശം എന്നിവയെ ആധാരമാക്കി ഒരു സമൂഹത്തിലോ ചെറിയ ഗ്രൂപ്പുകളിലോ ജനസംഖ്യാപഠനം നടത്താം. 
## ദത്തങ്ങളും പഠനരീതിയും
നേരിട്ടും നേരിട്ടല്ലാതെയും ജനസംഖ്യാപഠനത്തിനാവശ്യമായ ദത്തങ്ങൾ ശേഖരിക്കാം. നേരിട്ട് ദത്തങ്ങൾ കണ്ടെത്താവുന്ന പ്രധാന മാർഗ്ഗമാണ് ജനസംഖ്യാരജിസ്റ്റർ വഴി ചെയ്യാവുന്നത്. അമേരിക്കയിലേയും യൂറോപ്പിലേയും മികച്ച ജനസംഖ്യാ രജിസ്ട്രേഷൻ സിസ്റ്റം ജനന-മരണവിവരങ്ങൾ ശേഖരിക്കുന്നതിന് ഏറെ സഹായകമാണ്.
സെൻസസ് ആണ് നേരിട്ട് ദത്തങ്ങൾ ലഭിക്കുന്നതിനുള്ള മറ്റൊരു മാർഗ്ഗം. ജനങ്ങളുടെ എണ്ണം എടുക്കുക എന്നുള്ളതിനുമപ്പുറം കുടുംബം, വീട്ടുവിവരങ്ങൾ, തൊഴിൽ, വിദ്യാഭ്യാസം, മതം, ഭാഷ, ജാതി എന്നിവയൊക്കെ കണക്കാക്കുന്നു. ഇന്ത്യയിൽ 1951, 1961, 1971, 1981, 1991, 2001, 2011 വർഷങ്ങളിൽ ജനസംഖ്യാകണക്കെടുപ്പ് നടത്തിയിരുന്നു. 
നേരിട്ടുവീടുകളിലെത്തി സർവ്വേ മാർഗ്ഗം സ്ത്രീകളോട്  അവരുടെ സഹോദരിമാരുടെ കുട്ടികൾ, അവരുടെ മരണം എന്നിങ്ങനെ കാര്യങ്ങൾ തിരക്കുന്നതിലൂടെ നേരിട്ടല്ലാതെ ജനസംഖ്യാദത്തങ്ങൾ ശേഖരിക്കാം.
## അവലംബം

വർഗ്ഗം:ജനസംഖ്യ
ധ്രുവക്കരടി

ആർട്ടിക് മേഖലയിൽ ജീവിക്കുന്ന വലിയ കരടിയാണ് **ധ്രുവക്കരടി**.
കരടിവർഗ്ഗത്തിലെ ഏറ്റവും വലിയ ജീവിയും കരയിലെ ഏറ്റവും വലിയ മാംസഭുക്കുമാണ് ധ്രുവക്കരടി. വെള്ളക്കരടി എന്നും ഇവ അറിയപ്പെടുന്നു.
പ്രധാനമായും റഷ്യ,കാനഡ,ഡെന്മാർക്ക്,നോർവെ തുടങ്ങിയ രാജ്യങ്ങളിലാണ് ഇവ കൂടുതലായും കണ്ടുവരുന്നത്.
ഇവയുടെ ത്വക്കിന് കറുത്ത നിറമാണ്.ഇത് രോമകൂപങ്ങളാൽ ആവരണം ചെയ്യപ്പെട്ടിരിക്കുന്നു. 
സാധാരണ കരടികളെ അപേക്ഷിച്ച് ഇവയ്ക്ക് നീളം കൂടിയ കാലുകളും നീണ്ട വണ്ണം കുറഞ്ഞ കഴുത്തും ആണ് ഉള്ളത്.
25-30 വർഷമാണ് ഇവയുടെ സാധാരണ ആയുർദൈഘ്യം.സീലുകളും മത്സ്യവുമാണ് ഇവയുടെ പ്രധാന ആഹാരം. പൂർണ്ണവളർച്ചയെത്തിയ ഒരു ധ്രുവക്കരടി 150 മുതൽ 300 കിലോഗ്രാം വരെ തൂക്കം ഉണ്ടാകും.

ഇന്ന് വളരെയധികം വംശനാശഭീഷണി നേരിടുന്ന ഒരു ജീവിയാണ് ഇത്. മാംസത്തിനായും രോമകൂപങ്ങൾക്കായും ഇവ ധാരളമായി വേട്ടയാടപ്പെടുന്നു.

## ധ്രുവക്കരടി ദിനം
ഫെബ്രുവരി 27ന്  അന്താരാഷ്ട ധ്രുവക്കരടി ദിനമായി ആചരിക്കുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:കരടികൾ
വർഗ്ഗം:മാംസഭോജികൾ
വർഗ്ഗം:ധ്രുവപ്രദേശത്തെ ജീവികൾ
വർഗ്ഗം:ഏഷ്യയിലെ സസ്തനികൾ
വർഗ്ഗം:കാനഡയിലെ സസ്തനികൾ
വർഗ്ഗം:യൂറോപ്പിലെ സസ്തനികൾ
വർഗ്ഗം:അമേരിക്കയിലെ സസ്തനികൾ
വർഗ്ഗം:ഗ്രീൻലാൻഡിലെ സസ്തനികൾ
വർഗ്ഗം:കടൽസസ്തനികൾ
കയർ (നോവൽ)

പ്രശസ്ത മലയാളം എഴുത്തുകാരൻ തകഴി ശിവശങ്കരപ്പിള്ള എഴുതിയ നോവലാണ് കയർ. 1978-ൽ പ്രസിദ്ധീകൃതമായ ഈ നോവൽ 1997-ൽ ഇംഗ്ലീഷിലേയ്ക്ക് മൊഴിമാറ്റം ചെയ്യപ്പെട്ടിട്ടുണ്ട്. ഡി.സി. ബുക്സ് ആയിരുന്നു പ്രസാധകർ.

## ഉള്ളടക്കം
ഏകദേശം 250 കൊല്ലത്തെ സമുദായത്തിന്റെ പരിണാമകഥ ‘കയറി‘ൽ കാണാമെന്ന് തകഴി അവകാശപ്പെട്ടിരുന്നു. ആറു തലമുറയുടേയും ആയിരത്തോളം കഥാപാത്രങ്ങളുടേയും കഥയാണീ നോവൽ.  250 വർഷം മുമ്പ് ഭൂമി അളന്ന് തിരിച്ച് ഉടമസ്ഥാവകാശം നിർണ്ണയിക്കാൻ ഒരു ഉദ്യോഗസ്ഥൻ വരുന്നതുമുതൽ സമീപകാലത്തെ നക്സലൈറ്റ് പ്രസ്ഥാനം വരെയാണ് നോവലിലെ പ്രതിപാദ്യ വിഷയം. കുട്ടനാട്ടിലെ കുറേ നായർ മരുമക്കത്തായ തറവാടുകളുടെ തകർച്ച, നമ്പൂതിരി ബന്ധം, ക്ഷേത്രവും ക്ഷേത്ര കലകളും, പഴയ ആചാരങ്ങളും നിയമങ്ങളും, കൃഷിയുടെ സംസ്‌കാരവും വ്യവസായവും, സ്ത്രീകളോടുള്ള സമീപനം, കർഷകത്തൊഴിലാളികളുടെ വർഗ്ഗചരിത്രം, ജാതിമത വിശ്വാസങ്ങൾ, മതപരിവർത്തനവും ക്രിസ്ത്യൻ സമുദായത്തിന്റെ വളർച്ചയും യന്ത്രവൽക്കരണം, പണത്തിന്റെ ശക്തി, പുലയരുടെ ത്യാഗം, വിവിധ വർഗ്ഗക്കാരുടെ വിദ്യാഭ്യാസം ഇതെല്ലാം വലിയ ഒരു ക്യാൻവാസിൽ വിശദാംശങ്ങളോടെ, വരച്ചുകാണിക്കുകയാണ് തകഴി ചെയ്തിരിക്കുന്നത്. കഴിഞ്ഞുപോയ ആ കാലഘട്ടത്തെ സംഭാഷണരീതിയും ഭാഷയും എഴുത്തിൽ കൊണ്ടുവരാൻ പ്രയാസമായിരുന്നതിനാൽ  അതുകൊണ്ട് കുറെയൊക്കെ ‘ഫ്‌ളാഷ് ബാക്കി’ലൊതുക്കിയതായി തകഴി അനുസ്മരിച്ചിട്ടുണ്ട്.

## സീരിയൽ
ഇതേപേരിൽ എം.എസ്. സത്യുവിന്റെ സംവിധാനത്തിൽ ഹിന്ദി സീരിയലായി  1989 ൽ ദേശീയശൃംഖലയിൽ ദൂരദർശനിൽ പ്രക്ഷേപണം ചെയ്യപ്പെട്ടു. 
## പുരസ്കാരങ്ങൾ
*വയലാർ അവാർഡ് (1980)
*ജ്ഞാനപീഠം അവാർഡ്‌ (1984)

## അവലംബം


വർഗ്ഗം:മലയാളം നോവലുകൾ
വർഗ്ഗം:വയലാർ പുരസ്കാരം ലഭിച്ച കൃതികൾ
വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ
വർഗ്ഗം:തകഴി എഴുതിയ നോവലുകൾ
ടി.പി. പീതാംബരൻ

എൻ.സി.പി.യുടെ ഇപ്പോഴത്തെ സംസ്ഥാന പ്രസിഡന്റാണ് **ടി.പി. പീതാംബരൻ മാസ്റ്റർ**.
മൂന്നു പ്രാവശ്യം (ആറും ഏഴും എട്ടും നിയമസഭകളിൽ) എം.എൽ.എ ആയിട്ടുള്ള ഇദ്ദേഹം വിവിധ രാഷ്ട്രീയ കക്ഷികളുടെ സംസ്ഥാന-ദേശീയ തലത്തിലുള്ള പദവികൾ വഹിച്ചിട്ടുണ്ട്.
## ജീവിതരേഖ
### ജനനം, വിദ്യാഭ്യാസം
1928 ഫെബ്രുവരി 19-ന്  ടി.കെ. പപ്പുവിന്റെ മകനായി ജനനം. ബിരുദവും അദ്ധ്യാപക ബിരുദവും(Bachelor of Teaching) നേടിയിട്ടുണ്ട്.
### അധ്യാപക ജീവിതം
1948-ൽ സ്കൂൾ അധ്യാപകനായി ജോലിയിൽ പ്രവേശിച്ചു. 1970 മുതൽ 1983 വരെ പ്രധാന അധ്യാപകനായി സേവനം അനുഷ്ഠിച്ച ശേഷം ജോലിയിൽ നിന്ന് സ്വയം വിരമിച്ചു.
### രാഷ്ട്രീയ ജീവിതം
എറണാകുളം മഹാരാജാസ് കോളേജിലെ പഠനകാലത്ത് (1944-48) വിദ്യാർത്ഥി രാഷ്ട്രീയ പ്രവർത്തനങ്ങളിൽ പങ്കാളിയായി. കോൺഗ്രസ് സോഷ്യലിസ്റ്റ് വിഭാഗത്തോട് ചായ്‌വ് പ്രകടിപ്പിച്ചിരുന്ന ടി.പി. പീതാംബരൻ 1948-ൽ ഇന്ത്യൻ സോഷ്യലിസ്റ്റ് പാർട്ടി രൂപീകരിച്ചപ്പോൾ അതിലംഗമായി. പാർട്ടിയുടെ സംസ്ഥാന എക്സിക്യൂട്ടിവ് കമ്മറ്റി അംഗമായിരുന്ന ഇദ്ദേഹം ഇന്ത്യൻ സോഷ്യലിസ്റ്റ് പാർട്ടിയും കിസാൻ മസ്‌ദൂർ പ്രജാപാർട്ടിയും ചേർന്ന് പ്രജാ സോഷ്യലിസ്റ്റ് പാർട്ടി (പി.എസ്.പി.) രൂപീകരിച്ചപ്പോൾ പുതിയ പാർട്ടിയുടെയും സംസ്ഥാന എക്സിക്യൂട്ടിവ് കമ്മറ്റിയിലും അംഗമായിരുന്നു. 1960 വരെ ആ സ്ഥാനത്ത് തുടർന്നു. 1960 മുതൽ 1962-ൽ വിമത പി.എസ്.പി വിഭാഗത്തിന്റെ ജനറൽ സെക്രട്ടറിയായിരുന്നു. 1962-ൽ ഈ വിഭാഗം ഇന്ത്യൻ നാഷണൽ കോൺഗ്രസിൽ ലയിച്ചു.

1962 മുതൽ കോൺഗ്രസിന്റെ ജില്ലാ എക്സിക്യൂട്ടിവ് കമ്മറ്റിയിൽ അംഗമായിരുന്നു. 1972 മുതൽ 1978 വരെ എറണാകുളം ജില്ലാ കമ്മറ്റിയുടെ വൈസ്-പ്രസിഡണ്ട് സ്ഥാനവും വഹിച്ചിരുന്നു. 1978-ൽ കോൺഗ്രസ് പാർട്ടിയിൽ ദേശീയ തലത്തിലുണ്ടായ പിളർപ്പിൽ ബ്രഹ്മാനന്ദ റെഡ്ഡി വിഭാഗത്തിൽ നിലയുറപ്പിച്ച പീതാംബരൻ മാസ്റ്റർ കോൺഗ്രസ്സ്-എസ്സിന്റെ ജില്ലാ പ്രസിഡണ്ട് സ്ഥാനത്തേക്കും തുടർന്ന് സംസ്ഥാന ജോയിന്റ് സെക്രട്ടറി(1989-1994), ജനറൽ സെക്രട്ടറി(1994-1999) സ്ഥാനങ്ങളിലേക്കും തെരഞ്ഞെടുക്കപ്പെട്ടു. 1999-ൽ കോൺഗ്രസ് (എസ്) എൻ.സി.പി-യിൽ ലയിച്ചതിനെ തുടർന്ന് എൻ.സി.പിയുടെ ജനറൽ സെക്രട്ടറി സ്ഥാനത്തെത്തി. 2012 ജൂണിൽ എറണാകുളത്ത് നടന്ന എൻ.സി.പി സംസ്ഥാന പ്രതിനിധികളുടെ യോഗം ഇദ്ദേഹത്തെ സംസ്ഥാന പ്രസിഡണ്ട് സ്ഥാനത്തേക്ക് തെരഞ്ഞെടുത്തു. 

പള്ളുരുത്തി നിയോജക മണ്ഡലത്തിൽ നിന്ന് മൂന്നു പ്രാവശ്യം കേരള നിയമസഭയിലേക്ക് തെരഞ്ഞെടുക്കപ്പെട്ടിട്ടുണ്ട്.

## അവലംബം

വർഗ്ഗം:ആറാം കേരള നിയമസഭാംഗങ്ങൾ
വർഗ്ഗം:ഏഴാം കേരള നിയമസഭാംഗങ്ങൾ
വർഗ്ഗം:എട്ടാം കേരള നിയമസഭാംഗങ്ങൾ
വർഗ്ഗം:കേരളത്തിലെ എൻ.സി.പി. പ്രവർത്തകർ
അമ്പിസ്വാമി

തൃശ്ശൂർ സ്വദേശിയായ പാചകകലാ വിദഗ്ദ്ധൻ. കേരളീയ സദ്യയുടെ ബ്രാൻഡ് അംബാസിഡർ എന്ന പേരിലറിയപ്പെടുന്നു.

## മുൻകാല ജീവിതം
പാലട അടപ്രഥമൻ, പഴം പ്രഥമൻ എന്നിങ്ങനെയുള്ള പായസങ്ങൾ 500 ലിറ്ററോളം ദിവസവും അദ്ദേഹം തന്റെ തൃശൂരുള്ള ഭക്ഷണശാലയിൽ നിന്ന് വിൽക്കുമായിരുന്നു.  പണ്ട് പഞ്ചാരപ്പായസം, പാൽപ്പായസം എന്നീ വിഭവങ്ങൾക്കായിരുന്നു ആവശ്യക്കാരെങ്കിലും പിന്നീട് പാലട പ്രശസ്തമായി വരികയായിരുന്നു എന്ന് അദ്ദേഹം പറഞ്ഞിട്ടുണ്ട്. പശുവളർത്തലും നടത്തിയിരുന്ന ഇദ്ദേഹത്തിന് അറുപതോളം പശുക്കളുണ്ടായിരുന്നു. പാചകത്തിനാവശ്യമായ പാലും മറ്റും കഴിയുന്നത്ര അദ്ദേഹം സ്വന്തമായി ഉത്പാദിപ്പിച്ചിരുന്നു. കാളൻ, അവിയൽ, സാമ്പാർ തുടങ്ങി പണ്ടേയുള്ള വിഭവങ്ങൾ കൂടാതെ മസാലക്കറി, തീയൽ, കൈപ്പക്കറി, പൈനാപ്പിൾ കറി എന്നിങ്ങനെയുള്ള വിഭവങ്ങളൊക്കെ അദ്ദേഹത്തിന്റെ സദ്യയിലുണ്ടാവും.  മലയാളികൾ വിദേശത്തേയ്ക്കും അദ്ദേഹത്തെ സദ്യകളൊരുക്കാൻ കൂട്ടിക്കൊണ്ടു പോയിരുന്നു.  വീട്ടിൽ കൊണ്ടുപോകാവുന്ന സദ്യ കിറ്റുകളുടെ പ്രചാരത്തിൽ അമ്പിസ്വാമി ഒരു പങ്കു വഹിച്ചിട്ടുണ്ട്.  
സ്കൂൾ യുവജനോത്സവമടക്കം ആയിരക്കണക്കിന് സദ്യകളൊരുക്കിയിട്ടുണ്ട്. ഒരുനേരം ഇരുപതിനായിരത്തിലധികം ആളുകൾക്ക് യുവജനോത്സവത്തിനിടെ അദ്ദേഹം സദ്യയൊരുക്കിയിട്ടുണ്ട്. 
## കുടുംബം
അമ്പി സ്വാമിയുടെ അച്ഛൻ മാണിക്യനും ഒരു പാചകവിദഗ്ദ്ധനായിരുന്നു.  ഭാര്യ: നാരായണി അമ്മാൾ. മക്കൾ: സംഗമേശ്വരൻ (ചെന്നൈ), ശേഷാദ്രി (സുരേഷ്‌ അമ്പിസ്വാമി), ഹരിഹരൻ, രാജ്‌കുമാർ (പ്രകാശ്‌), അനിൽ, സുനിൽ, വേണുഗോപാൽ, പാർവതി, അമ്പിളി, പരേതയായ ധന്യ എന്നിവരാണ്. മരുമക്കൾ: ഭവാനി (ഇന്ത്യൻ ബാങ്ക്‌ ചെന്നൈ), ലക്ഷ്‌മി, അംബിക, ഉഷ, പ്രിയ, ഗണേഷ്‌ (ഷാർജ), കൃഷ്‌ണമൂർത്തി (ധനലക്ഷ്‌മി ബാങ്ക്‌) എന്നിവർ.  

ഇദ്ദേഹം 2012 ജൂൺ 4 ന് എം.ജി. റോഡിലെ കാരിക്കത്ത് ലൈനിലെ വീട്ടിൽ ഹൃദ്രോഗബാധയെത്തുടർന്ന് അന്തരിച്ചു. അദ്ദേഹത്തിന് 77 വയസായിരുന്നു.  

## അവലംബം

വർഗ്ഗം:പാചകവിദഗ്ധർ
വർഗ്ഗം:1934-ൽ ജനിച്ചവർ
വർഗ്ഗം:20-ആം നൂറ്റാണ്ടിൽ ജനിച്ചവർ
ക്രമയുക്തി ഡിജിറ്റൽ പരിപഥം

ഡിജിറ്റൽ സർക്യൂട്ടുകളെ അവയുടെ ധർമ്മത്തിന്റെ സ്വഭാവം അനുസരിച്ച് താരതമ്യേന ലഘുവായ **[[സാദ്ധ്യയുക്തി ഡിജിറ്റൽ പരിപഥം | സാദ്ധ്യയുക്തി (Combinational logic) ഡിജിറ്റൽ സർക്യൂട്ടുകളും]]** കൂടുതൽ സങ്കീർണ്ണമായ **ക്രമയുക്തി(sequential logic) ഡിജിറ്റൽ സർക്യൂട്ടുകളും** എന്നു പ്രധാനമായും രണ്ടായി തിരിക്കാം.

സാദ്ധ്യയുക്തി സർക്യൂട്ടുകൾ അവസ്ഥാരഹിതയന്ത്രങ്ങളാണു്. അതായത്, അവയ്ക്കു് ഏതെങ്കിലും സമയത്തെ പ്രവർത്തനം അതിനു മുമ്പുണ്ടായിരുന്ന സാഹചര്യങ്ങൾക്കനുസൃതമായി വ്യത്യാസപ്പെടുത്താൻ കഴിയുകയില്ല.അങ്ങനെ ചെയ്യണമെങ്കിൽ, അത്തരമൊരു സർക്യൂട്ടിൽ, മുമ്പു നിലനിന്നിരുന്ന അവസ്ഥ(previous state)യെക്കുറിച്ചുള്ള വിവരങ്ങൾ ഓർമ്മ വെയ്ക്കാൻ തക്ക എന്തെങ്കിലും ഉപാധികൾ ഉണ്ടായിരിക്കണം. ഇത്തരം ഉപാധികളെയാണു് ഇലക്ട്രോണിക്സിൽ മെമ്മറി എന്നു വിളിക്കുന്നതു്. അതിനു പുറമേ, ഇത്തരം മാറ്റങ്ങൾ സമയവുമായി ബന്ധപ്പെട്ടിരിക്കുന്നതിനാൽ, സമയം കണക്കാക്കുവാനും അതിനനുസരിച്ച് സ്വന്തം പ്രവർത്തനഗതി മാറ്റുവാനും ഈ സർക്യൂട്ടുകൾക്കു് കഴിയണം. അതും കൂടാതെ, പ്രവർത്തനഗതിയിൽ എന്തുതരം മാറ്റങ്ങളാണു വരുത്തേണ്ടതു് എന്നു് ഓർത്തുവെക്കാൻ ഇവയിൽ ഒരു ക്രമപരിപാടി (പ്രോഗ്രാം)(sequential program) കൂടി ഉണ്ടായിരിക്കണം.

ഇത്തരം അധികഘടകങ്ങൾ കൂടി ചേർത്ത് സാദ്ധ്യയുക്തി സർക്യൂട്ടുകളെ വികസിപ്പിച്ചെടുത്തവയാണു് ക്രമയുക്തി സർക്യൂട്ടുകൾ. ഒരു ക്രമയുക്തി സർക്യൂട്ട് അതിന്റെ ഇൻപുട്ടുകൾക്കു പുറമേ, തൊട്ടുമുമ്പുണ്ടായിരുന്ന അവസ്ഥകളെക്കൂടി പരിഗണിക്കുന്നു. മറ്റൊരു തരത്തിൽ വ്യാഖ്യാനിച്ചാൽ, ഔട്ട്പുട്ടിൽ നിന്നും ലഭ്യമാകുന്ന പ്രസക്തമായ ചില അവസ്ഥകളെങ്കിലും തിരിച്ചുചേർത്ത്(feed back) പുതിയ ഇൻപുട്ടുകളായി കണക്കാക്കുന്നു.

ക്രമയുക്തി സർക്യൂട്ടുകൾ സാദ്ധ്യമായതോടെയാണു് ഡിജിറ്റൽ ഇലക്സ്ട്രോണിക്സ് ലോകപുരോഗതിയിൽ വിപ്ലവകരമായ മാറ്റങ്ങൾ കൊണ്ടുവന്നതു്. സാധാരണ ഡിജിറ്റൽ വാച്ചും കാൽക്കുലേറ്ററും മുതൽ ഇന്നു കാണുന്ന ഏതാണ്ടെല്ലാ ഡിജിറ്റൽ ഇലക്ട്രോണിക് ഉപകരണങ്ങളും ക്രമയുക്തി സംവിധാനങ്ങളാണു്. അവയുടെ പാരമ്യശൃംഗങ്ങളായി ഇപ്പോൾ നാം ഉപയോഗിക്കുന്ന ഡിജിറ്റൽ കമ്പ്യൂട്ടറുകളേയും മൊബൈൽ ടെലഫോണുകളേയും ഡിജിറ്റൽ ക്യാമറകളെയും മറ്റും കണക്കാക്കാം. നിർണ്ണായകമായ വ്യവസായോൽ‌പ്പാദനരംഗത്തും ഊർജ്ജവിതരണം,സെക്യൂരിറ്റി,ഇന്റർനെറ്റ്‌വർക്കുകൾ, വാർത്താവിനിമയം, ആരോഗ്യപരിപാലനം തുടങ്ങിയ മറ്റു മേഖലകളിലും ക്രമയുക്തി സംവിധാങ്ങളില്ലാത്ത ഒരു അവസ്ഥ ഇപ്പോൾ ചിന്തിക്കാൻ പോലുമാവില്ല.

## കൂടുതൽ വിവരങ്ങൾ

## അവലംബം

വർഗ്ഗം:ഡിജിറ്റൽ സാങ്കേതികവിദ്യ
ഇൻട്രാമ്യൂറോസ്

ഫിലിപ്പീൻസിന്റെ തലസ്ഥാനമായ മനിലയിലെ ഏറ്റവും പഴയ ജില്ലയും ആ നഗരത്തിന്റെ ഐതിഹാസികഹൃദയവുമാണ് **ഇൻട്രാമ്യൂറോസ്**. ലത്തീൻ ഭാഷയിൽ 'ഇൻട്രാമ്യൂറോസ്' എന്ന പദത്തിന് 'ഭിത്തിയ്ക്കുള്ളിൽ' എന്നാണർത്ഥം. മനിലയിലെ 'മതിലകനഗരം' അഥവാ "വാൾഡ് സിറ്റി" (walled city) ആയ 'ഇൻട്രാമ്യൂറോസ്' 1571 മുതൽ 1898 വരെ മൂന്നു നൂറ്റാണ്ടിലേറെ ദീർഘിച്ച ഹെസ്പാനിയ അധിനിവേശയുഗത്തിൽ ഫിലിപ്പിൻസിന്റെ ഭരണകേന്ദ്രമായിരുന്നു.  

[thumb|175px|left|ഇൻട്രാമ്യൂറോസിലെ [അഗസ്റ്റിൻ|വിശുദ്ധ അഗസ്റ്റിന്റെ പള്ളി]]
പാസിഗ് നദീമുഖത്തിന്റെ തെക്കുഭാഗത്തുള്ള ഈ നഗരം ഇരുപതാം നൂറ്റാണ്ടിലെ 'വീണ്ടെടുക്കലുകൾ' പട്ടണത്തെ കടലിൽ നിന്ന് മറയ്ക്കുന്നതിനുമുൻപ് മനില ഉൾക്കടലിന്റെ തീരത്തായിരുന്നു.  പട്ടണത്തിനു കാവലായ സാന്തിയാഗോ കോട്ട നദീമുഖത്തു തന്നെയായിരുന്നു.  ഇൻട്രാമ്യൂറോസിന്റെ കനമുള്ള പ്രതിരോധഭിത്തികളുടെ നിർമ്മാണം ഹെസ്പാനിയ ഭരണത്തിന്റെ കേന്ദ്രത്തെ ബ്രിട്ടീഷ്-ഡച്ച് ആക്രമണകാരികളിൽ നിന്നും ചീനക്കാരായ കടൽക്കൊള്ളക്കാരിൽ നിന്നും രക്ഷിക്കാൻ 1571-ൽ  തുടങ്ങിയതായിരുന്നു. കൊളോണിയൽ ഭരണകാലത്ത്, ഭരണകേന്ദ്രത്തിനു പുറത്തുള്ള നഗരഭാഗം 'എക്ട്രാമ്യൂറോസ്' അല്ലെങ്കിൽ 'ഭിത്തിയ്ക്കപ്പുറം' എന്നറിയപ്പെട്ടു. ഫിലിപ്പീൻസിലെ ഏറ്റവും പഴയ ക്രൈസ്തവദേവാലയവും രാജ്യത്തെ ഏറ്റവും പഴയ കെട്ടിടം തന്നെയും ആയ വിശുദ്ധ ആഗസ്തീനോസിന്റെ പള്ളി(San Agustin Church) ഉൾപ്പെടെ, ഒട്ടേറെ ചരിത്രസാക്ഷ്യങ്ങളുടെ ഇരിപ്പിടമാണ് ഇൻട്രാമ്യൂറോസ്.

2010 ഒക്ടോബറിൽ ലോകപൈതൃകനിധിയുടെ ഒരു റിപ്പോർട്ട്, സാന്തിയാഗോ കോട്ട ഉൾപ്പെടെയുള്ള ഇൻട്രാമ്യൂറോസ് മുഴുവനേയും, വികസനത്തിന്റെ സമ്മർദ്ദവും വിഭവശേഷിക്കുറവും കെടുകാര്യസ്ഥതയും മൂലം തീരാനഷ്ടഭീഷണി നേരിടുന്ന 12 ലോകപതൃകസ്ഥാനങ്ങളിൽ ഒന്നായി എടുത്തുകാട്ടി.

## അവലംബം


വർഗ്ഗം:ഫിലിപ്പൈൻസിന്റെ ചരിത്രം
അച്ചാംതുരുത്തി

കാസർഗോഡ് ജില്ലയിലെ ചെറുവത്തൂരിനടുത്തുള്ള ഒരു ഗ്രാമമാണ്‌ **അച്ചാംതുരുത്തി**.  തേജസ്വിനിപുഴയുടെ നടുവിൽ സ്ഥിതിചെയ്യുന്ന ഒരു തുരുത്താണു് ഇത്. ഇവിടെയുള്ള ഒരു പ്രധാന ക്ഷേത്രമാണ്‌ പള്ളിയാറംമ്പലം അല്ലെങ്കിൽ വിഷ്ണുമൂർത്തി ബാലഗോകുലം. ഇവിടെ എല്ലാ വർഷവും ശിവരാത്രി നാളിൽ ഒറ്റക്കോല മഹോത്സവം നടത്തിവരുന്നു.  രാത്രിയിൽ തോറ്റവും പുലർച്ചയ്ക്ക് വിഷ്ണുമൂർത്തിയുടെ എഴുന്നള്ളിപ്പും അഗ്നിപ്രവേശവും ഉണ്ടാകും. 
## ഐതിഹ്യം
ഏകദേശം ഒരു 85  വർഷം മുൻപ് ആ നാട്ടിലെ കുട്ടികൾ ഇപ്പോൾ അമ്പലം സ്ഥിതി ചെയ്യുന്ന സ്ഥലത്തു വച്ച് രാത്രിയിൽ തെയ്യക്കോലം കെട്ടി കളിക്കാറുണ്ടായിരുന്നു. അവർ മച്ചിങ്ങ (ചെറിയ തേങ്ങ), പനയോല തുടങ്ങിയവ ഉപയോഗിച്ച് നെരുപ്പ് (അഗ്നിപ്രവേശത്തിനു വേണ്ടി) ഉണ്ടാക്കുകയും, മുരുക്ക് മരത്തിന്റെ തടി ഉപയോഗിച്ച് തെയ്യത്തിന്റെ ആയുധം ഉണ്ടാക്കുകയും ചെയ്തു. പക്ഷെ നാട്ടിൽ തുടരെത്തുടരെ അസ്വഭാവികഅപകടങ്ങൾ ഉണ്ടായപ്പോൾ മുതിർന്നവരും പ്രായമായവരും ഇടപെട്ട് ഈ  തെയ്യം കെട്ട് നിർത്തലാക്കി. അവസാനം കുട്ടിക്കളിയിൽ ദൈവാംശം ഉണ്ടെന്നു മനസ്സിലാക്കിയ ജനങ്ങൾ 'വിഷ്ണുമൂർത്തി ബാലഗോകുലം'  എന്ന പേരിൽ തേജസ്വിനി പുഴയുടെ തീരത്ത് ഈ അമ്പലം പണി കഴിപ്പിച്ചു.

## അവലംബം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
തട്ടത്തിൻ മറയത്ത്

വിനീത് ശ്രീനിവാസൻ രചനയും സംവിധാനവും നിർവ്വഹിച്ച് 2012-ൽ പുറത്തിറങ്ങിയ മലയാളചലച്ചിത്രമാണ് ***തട്ടത്തിൻ മറയത്ത്***. നിവിൻ പോളി, ഇഷ തൽവാർ, അജു വർഗീസ്, മനോജ് കെ. ജയൻ, ശ്രീനിവാസൻ എന്നിവർ പ്രധാനകഥാപാത്രങ്ങളെ അവതരിപ്പിക്കുന്ന ഈ ചിത്രം ശ്രീനിവാസനും, മുകേഷും ചേർന്ന് ലൂമിയർ ഫിലിം കമ്പനിയുടെ ബാനറിലാണ് നിർമ്മിച്ചിരിക്കുന്നത്. വിനീത് ശ്രീനിവാസൻ ജനിച്ചുവളർന്ന തലശ്ശേരിയുടെ പശ്ചാത്തലത്തിൽ ഇതൾ വിരിയുന്ന ചിത്രം രണ്ട് വ്യത്യസ്ത മതങ്ങളിൽപ്പെട്ടവരുടെ പ്രണയമാണ് പ്രമേയമാക്കിയിരിക്കുന്നത്.

## അഭിനേതാക്കൾ
* നിവിൻ പോളി – വിനോദ് നായർ
* ഇഷ തൽവാർ – ഐഷ
* അജു വർഗ്ഗീസ് – അബ്ദു
* മനോജ് കെ. ജയൻ – എസ്.ഐ. പ്രേംകുമാർ
* ശ്രീനിവാസൻ – അബ്ദുൾ റഹ്‌മാൻ
* സണ്ണി വെയിൻ – മജീദ്
* ഭഗത് മാനുവൽ – ഹംസ
* മണിക്കുട്ടൻ – നജാഫ്
* അഹമ്മദ് സിദ്ദിഖ് – മുസ്തഫ
* അപർണ്ണ നായർ – മെഹ്റു
* നിവേദ തോമസ് – ഫാത്തിമ
* രാമു – അബ്ദുൾ ഖാദർ
* ദീപക് പറമ്പോൾ – മനോജ്
* ശ്രീറാം രാമചന്ദ്രൻ – നിജാദ്
* സുബീഷ് സുധി
* നന്ദൻ

## സംഗീതം
അനു എലിസബത്ത് ജോസ്, വിനീത് ശ്രീനിവാസൻ, ഏങ്ങണ്ടിയൂർ ചന്ദ്രശേഖരൻ എന്നിവർ എഴുതിയ ഗാനങ്ങൾക്ക് സംഗീതം പകർന്നതും ചിത്രത്തിന്റെ പശ്ചാത്തലസംഗീതം ഒരുക്കിയിരിക്കുന്നതും ഷാൻ റഹ്‌മാൻ ആണ്. മാതൃഭൂമി മ്യൂസിക്കും സത്യം ഓഡിയോസും ചേർന്നാണ് ഗാനങ്ങൾ വിപണനം ചെയ്തിരിക്കുന്നത്.

## അവലംബം

## പുറത്തേക്കുള്ള കണ്ണികൾ

* 
* 
* കാഴ്ചയുടെ പൊൻകസവുതട്ടം – ഇന്ത്യവിഷൻ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:വിനീത് ശ്രീനിവാസൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:നിവിൻ പോളി അഭിനയിച്ച ചലച്ചിത്രങ്ങൾ
വർഗ്ഗം:സണ്ണി വെയ്ൻ അഭിനയിച്ച ചലച്ചിത്രങ്ങൾ
വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
ബല റാം നന്ദ

**ബല റാം നന്ദ** (1917 - 30 മേയ് 2010) ഒരു ഇന്ത്യൻ ചരിത്രകാരനായിരുന്നു. മഹാത്മാഗാന്ധിയെക്കുറിച്ചുള്ള പുസ്തക പരമ്പരയുടെ മുഖ്യപത്രാധിപൻ എന്ന നിലയിലാണ് ബൗദ്ധികലോകത്ത് ശ്രദ്ധേയനായത്. നിലവിൽ പാകിസ്താന്റെ ഭാഗമായ റാവൽപ്പിണ്ടിയിൽ 1917 ഒക്ടോബർ 11-ന് പുരുഷോത്തംദാസ് നന്ദയുടെയും മായാദേവി നന്ദയുടെയും മകനായി ജനിച്ചു. ലാഹൂർ ഗവൺമെന്റ് കോളജിൽനിന്നും 1937-ൽ ചരിത്രത്തിൽ ബിരുദവും 1939-ൽ ബിരുദാനന്തര ബിരുദവും നേടി. 1942-ൽ ഇന്ത്യൻ റെയിൽവേയിൽ ഉയർന്ന ഉദ്യോഗസ്ഥനായി ചേരുകയും വിവിധ പദവികൾ വഹിക്കുകയും ചെയ്തു. 1965-ൽ തീൻമൂർത്തി മ്യൂസിയം ആൻഡ് ലൈബ്രറി ആരംഭിച്ചപ്പോൾ അതിന്റെ പ്രഥമ ഡയറക്ടറായി. 1980 വരെ ആ ചുമതല വഹിച്ചു.

## പ്രധാനരചനകൾ
*ഗാന്ധി; എ പിക്റ്റോറിയൽ ബയോഗ്രഫി 
*ഇൻ ഗാന്ധീസ് ഫൂട്ട്സ്റ്റെപ്സ്, 
*ദ് ലൈഫ് ആൻഡ് ടൈംസ് ഒഫ് ജാമ്നലാൽ ബജാജ്, 
*ഇൻ സെർച്ച് ഒഫ് ഗാന്ധി, 
*ദി നെഹ്റൂസ്: മോട്ടിലാൽ ആൻഡ് ജവാഹർലാൽ, 
*ഗാന്ധി ആൻഡ് ഹിസ് ക്രിട്ടിക്സ്, 
*മഹാത്മാഗാന്ധി: എ ബയോഗ്രഫി, 
*ഗോഖലേ: ദി ഇന്ത്യൻ മോഡറേറ്റ്സ് ആൻഡ് ദ് ബ്രിട്ടീഷ് രാജ്, 
*ജവാഹർലാൽ നെഹ്റു: റിബൽ ആൻഡ് സ്റ്റേറ്റ്സ്മാൻ, 
തുടങ്ങി ജീവചരിത്രശാഖയെ സമ്പന്നമാക്കിയ നിരവധി രചനകൾ ഇദ്ദേഹത്തിന്റേതായിട്ടുണ്ട്.

## ജീവചരിത്രകാരൻ
ജീവചരിത്രരചനയിലെ നന്ദയുടെ സവിശേഷപാടവം കണ്ടറിഞ്ഞ നെഹ്റു തന്റെ പിതാവിന്റെ ജീവചരിത്രമെഴുതാൻ ഇദ്ദേഹത്തെ ക്ഷണിക്കുകയായിരുന്നു. 
*ഗാന്ധി: പാൻ ഇസ്ലാമിസം, 
*ഇംപീരിയലിസം ആൻഡ് നാഷണലിസം ഇൻ ഇന്ത്യ, 
*സോഷ്യലിസം ഇൻ ഇന്ത്യ, ഗോഖലേ, 
*ഗാന്ധി ആൻഡ് ദ് നെഹ്റൂസ്: സ്റ്റഡീസ് ഇൻ ഇന്ത്യൻ നാഷണലിസം 
എന്നിവയാണ് ഇദ്ദേഹത്തിന്റെ മറ്റുപ്രധാന കൃതികൾ.

## പുരസ്കാരങ്ങൾ

*ന്യൂഡൽഹിയിലെ ഇന്ത്യൻ കൗൺസിൽ ഒഫ് സോഷ്യൽ സയൻസസ് റിസർച്ച് നാഷണൽ ഫെല്ലോഷിപ്പ്, 
*ദാദാഭായി നവറോജി മെമ്മോറിയൽ പുരസ്കാരം 
തുടങ്ങി ഒട്ടനേകം പുരസ്കാരങ്ങളും ബഹുമതികളും ഇദ്ദേഹത്തിന് ലഭിച്ചിട്ടുണ്ട്. 
*1988-ൽ പദ്മഭൂഷനും 
*2003-ൽ പദ്മവിഭൂഷനും നൽകി രാഷ്ട്രം ഇദ്ദേഹത്തെ ആദരിച്ചു.

## അവലംബം


## പുറത്തേക്കുള്ള കണ്ണികൾ
*http://rajbhavansikkim.gov.in/MessageDetl.aspx?MsgID=21 
*http://www.gandhitopia.org/group/mgnd/forum/topics/noted-historian-bal-ram-nanda 
*http://timesofindia.indiatimes.com/topic/Bal-Ram-Nanda

വർഗ്ഗം:ഇന്ത്യയിലെ ചരിത്രകാരന്മാർ
വർഗ്ഗം:1917-ൽ ജനിച്ചവർ
ബി.വി. കക്കില്ലായ

സ്വാതന്ത്ര്യസമര സേനാനിയും പ്രമുഖ കമ്മ്യൂണിസ്റ്റ് നേതാവും എഴുത്തുകാരനുമായിരുന്നു **ബി.വി. കക്കില്ലായ** (11  ഏപ്രിൽ 1919 - 5 ജൂൺ 2012).
## ജീവിതരേഖ
കാസർകോട് ചെർക്കള, മേനത്തെ ജന്മികുടുംബത്തിൽ ജനിച്ചു. എ.ഐ.ടി.യു.സിയുടെ സ്ഥാപക നേതാക്കളിൽ ഒരാളാണ്. കർണാടകയിൽ കമ്മ്യൂണിസ്റ്റ് പ്രസ്ഥാനത്തിന് വേരോട്ടമുണ്ടാക്കുന്നതിൽ മുൻനിരയിൽ പ്രവർത്തിച്ചു. സ്‌കൂൾ വിദ്യാഭ്യാസം പൂർത്തിയാക്കിയതിനുശേഷം മംഗലാപുരം സെന്റ് അലോഷ്യസ് കോളജിൽ പ്രീയൂണിവേർസിറ്റി കോഴ്‌സിന് ചേർന്നു. ദേശിയ സ്വാതന്ത്ര്യ പ്രസ്ഥാനത്തിൽ ആകൃഷ്ടനായി. ഭഗത് സിങ്, സുഭാഷ് ചന്ദ്രബോസ്, ലാല ലജ് പത് റായ് തുടങ്ങിയവരുടെ പ്രവർത്തനങ്ങളിൽ പ്രചോദിതനായി. 1937ൽ എ ഐ എസ് എഫ് സംഘടിപ്പിച്ചു. വിവിധ പ്രക്ഷോഭങ്ങളിൽ പങ്കെടുത്ത് ആറുവർഷത്തോളം ജയിൽവാസമനുഭവിച്ചു. കണ്ണൂർ, വെല്ലൂർ, റാണെബെന്നൂർ, ദാർവാർഡ്, കടലൂർ തുടങ്ങിയ ജയിലുകളിൽ തടവുകാരനായി കഴിഞ്ഞു. 1940 മുതൽ സ്വാതന്ത്ര്യ സമര പോരാട്ടത്തിലും പങ്കാളിയായിരുന്നു. കർണാടകയിൽ ഭൂപരിഷ്‌ക്കരണം നടപ്പാക്കുന്നതിനുവേണ്ടിയുള്ള ജനകീയമുന്നേറ്റത്തിൽ അതുല്യമായ പങ്കുവഹിച്ചു. 1947ൽ ഇന്ത്യയ്ക്ക് സ്വാതന്ത്ര്യം ലഭിച്ച വേളയിലും കക്കിലായ ജയിലായിരുന്നു. ബ്രിട്ടീഷ് സർക്കാരിനെതിരെ തൊഴിലാളികളെ സംഘടിപ്പിച്ചതിന്റെ പേരിൽ ആറുമാസം ശിക്ഷിക്കപ്പെട്ടു. വിചാരണയില്ലാതെ ഒരുവർഷത്തോളം തടവിൽ കഴിഞ്ഞു.  കർണാടകയുടെ ഏകീകരണത്തിലും പരിഷ്‌കരണത്തിലും നിർണായക പങ്കുവഹിച്ച കക്കില്ലായ 1952 മുതൽ 54 വരെ രാജ്യസഭാംഗമായിട്ടുണ്ട്.  1970 കളിൽ ബൺട്വാൾ നിയോജക മണ്ഡലത്തെ പ്രതിനിധീകരിച്ച് അദ്ദേഹം കർണാടക നിയമസഭയിലും എത്തി. കർണാടകയിൽ ക്വിറ്റിന്ത്യാ സമരത്തിന് നേതൃത്വം നൽകിയ കക്കില്ലായ കർഷക സമരത്തിന്റെ മുൻനിരപ്പോരാളിയുമായിരുന്നു.

1930 മുതൽ കക്കില്ലായയുടെ മംഗലാപുരത്തെ താമസസ്ഥലം കേരളത്തിലെ പാർട്ടി നേതാക്കളുടെ ക്യാമ്പായിരുന്നു. ബല്ലാരിയിൽ ജയിൽചാടിയ എ.കെ.ജി മംഗലാപുരത്തെത്തി കക്കില്ലായയുടെ കൂടെയാണ് കേരളത്തിലേക്ക് വന്നത്. 

ഇംഗ്ലീഷിലും കന്നഡയിലും എണ്ണമറ്റ ലേഖനങ്ങളുടേയും അനേകം ഗ്രന്ഥങ്ങളുടേയും കർത്താവാണ്. സി.പി.ഐ കർണാടക സംസ്ഥാന കമ്മിറ്റിയുടെ പ്രസിദ്ധീകരണ വിഭാഗമായ നവകർണാടക പബ്ലിക്കേഷൻസിന്റെ മുഖ്യചുമതലക്കാരനായിരുന്നു. 
## പുരസ്കാരങ്ങൾ
*കർണാടക സാഹിത്യ അക്കാദമിയുടെ വൈജ്ഞാനിക സാഹിത്യത്തിനുള്ള അവാർഡ്
## അവലംബം


വർഗ്ഗം:സി.പി.ഐ. പ്രവർത്തകർ
വർഗ്ഗം:രാജ്യസഭാംഗങ്ങൾ
കേരളത്തിലെ ആർ.ടി.ഒ. ഓഫീസുകളുടെ പട്ടിക

## റീജിയണൽ ട്രാൻസ്പോർട്ട് ഓഫീസുകൾ

## ഉപ റീജിയണൽ ട്രാൻസ്പോർട്ട് ഓഫീസുകൾ

## ഇതും കാണുക

* കേരള മോട്ടോർ വാഹന വകുപ്പ്

## അവലംബം


## പുറത്തേക്കുള്ള കണ്ണികൾ

* Official list of Regional Transport Offices  
* Official list of Sub Regional Transport Offices 


വർഗ്ഗം:കേരളത്തിലെ പാതകൾ
വർഗ്ഗം:കേരളവുമായി ബന്ധപ്പെട്ട പട്ടികകൾ
ഹിസ്റ്റോൺ

യൂക്കാരിയോട്ട് കോശങ്ങളിൽ ഉയർന്ന ക്ഷാരഗുണമുള്ളതും (ആൽക്കലി സ്വഭാവം) ആർജിനിൻ, ലൈസീൻ എന്നീ അമിനോഅമ്ലങ്ങളാൽ സമൃദ്ധമായതുമായ മാംസ്യങ്ങളാണ് ഹിസ്റ്റോണുകൾ. അമ്ളമായ ഡി.എൻ.എ തന്മാത്രയുമായി ഉറച്ച രാസബന്ധനം രൂപപ്പെടുത്തുന്ന മാംസ്യങ്ങളാണിവ. മനുഷ്യകോശത്തിലെ 1.8 മീറ്ററോളം നീളം വരാവുന്ന ഡി.എൻ.എ തന്മാത്രയെ 0.09 മില്ലി മീറ്ററാക്കി ചുരുക്കിയിരിക്കുന്നത് ഡി.എൻ.എ തന്മാത്രകൾ ഹിസ്റ്റോണുകൾക്കുപുറത്തായി ചുറ്റപ്പെട്ടിരിക്കുന്നതുകൊണ്ടാണ്. ആൽബ്രെച്റ്റ് കോസ്സൽ 1884 ലാണ് ഹിസ്റ്റോണുകളെ കണ്ടെത്തുന്നത്.
## വർഗ്ഗീകരണം
H1/H5, H2A, H2B, H3, H4 എന്നിങ്ങനെ അഞ്ച് ഹിസ്റ്റോൺ മാംസ്യതന്മാത്രകളാണുള്ളത്. ഇതിൽ H2A, H2B, H3, H4 എന്നിവ ഹിസ്റ്റോൺ കാമ്പുകളായും (കോർ ഹിസ്റ്റോൺ) H1, H5 എന്നിവ യോജകഹിസ്റ്റോണുകളായും അറിയപ്പെടുന്നു. ഹിസ്റ്റോൺ കാമ്പുകളിലെ ഏതെങ്കിലും രണ്ടെണ്ണം വീതം പരസ്പരം ചേർന്ന് അഷ്ടകരൂപത്തിലുള്ള ന്യൂക്ലിയോസോം കോർ ഘടകമുണ്ടാകുന്നു. ഇതിനോട് 147 ഡി.എൻ.എ ബേയ്സ് ജോടികൾ 1.65 തവണ ചുറ്റപ്പെട്ട് ഇടംകയ്യൻ ചുറ്റുഗോവണിരൂപം കൈവരിക്കുന്നു. ന്യൂക്ലിയോസോമിലും ഡി.എൻഎയുടെ പ്രവേശന- നിഷ്ക്രമണ സ്ഥാനങ്ങളിൽ യോജകഹിസ്റ്റോൺ ആയ H1 കൂടിച്ചേർന്ന് അത്യുന്നതഘടന നൽകുന്നു.
## ഘടന
## അവലംബം

വർഗ്ഗം:മാംസ്യങ്ങൾ
തുരുത്ത്

ഏതെങ്കിലും ജലാശയത്താൽ ചുറ്റപ്പെട്ടുകിടക്കുന്ന പ്രായേണ വിസ്തീർണം കുറഞ്ഞ പ്രദേശത്തെയാണു് മലയാളത്തിൽ  **തുരുത്ത്** എന്നു പറയുന്ന്ന്നത്. ജലാശയത്താൽ ചുറ്റപ്പെട്ടുകിടക്കുന്ന  വലിപ്പം കൂടിയ പ്രദേശങ്ങളെ സൂചിപ്പിക്കാൻ  ദ്വീപ് എന്ന സംസ്കൃത പദമാണു് മിക്കവാറും ഉപയോഗിക്കുന്നത്.  തുരുത്ത് എന്ന് പേരിന്റെ ഭാഗമായുള്ള ധാരാളം സ്ഥലങ്ങളും കേരളത്തിലുണ്ട്. 

തടാകങ്ങളിലെ ദ്വീപുകളെ ലേക്ക് ഐലന്റ് എന്നും നദിയിലെ ദ്വീപുകളെ റിവർ ഐലന്റ് എന്നും ഇംഗ്ലീഷിൽ വിളിക്കാറുണ്ട്. 

## കേരളത്തിലെ ശുദ്ധജലാശയങ്ങളിലെ ദ്വീപുകൾ
വൈപ്പിൻ
പെരുമ്പളം

വർഗ്ഗം:ഭൂപ്രകൃതികൾ
വർഗ്ഗം:ദ്വീപുകൾ
ബി.ജെ.എസ്സ്.എം.മഠത്തിൽ വി & എച്ച്.എസ്സ്.എസ്സ്

കൊല്ലം ജില്ലയിലെ കരുനാഗപ്പള്ളി വിദ്യാഭ്യാസജില്ലയിൽ കുതിരപ്പന്തിയിൽ സ്ഥിതിചെയ്യുന്ന വിദ്യാലയമാണു് **ബി.ജെ.എസ്സ്.എം.മഠത്തിൽ വി&എച്ച്.എസ്സ്.എസ്സ്**. 1957-ൽ വി.വാസുദേവൻ പിള്ള    സ്ഥാപിച്ച ഈ സ്കൂളിൽ അഞ്ചാംതരം മുതൽ ഹയർസെക്കൻഡറി,വൊക്കെഷണൽഹയർസെക്കൻഡറി  തലം വരെയുള്ള ക്ലാസ്സുകളാണുള്ളത്.  ആകെ 2600-ഓളം വിദ്യാർത്ഥികൾ പഠിക്കുന്ന സ്കൂളിൽ 140-ഓളം അധ്യാപക -അനധ്യാപക ജീവനക്കാർ ജോലിചെയ്യുന്നു.
## External links
* http://www.vhse.kerala.gov.in 

*http://sslcapp.kerala.nic.in/%285x1xf255adlehmvlql2y2guy%29/Edu_schooldetails.aspx?scode=41093
*http://www.dhsekerala.gov.in/schoolist.aspx?dcode=02 
വർഗ്ഗം:കൊല്ലം ജില്ലയിലെ വിദ്യാലയങ്ങൾ
https://www.facebook.com/MadathilSchool/
എൽഎക്സ്ഡിഇ

യൂണിക്സ്, പൊസിക്സ് പ്ലാറ്റ്ഫോമുകൾക്കുള്ള ഒരു ലളിതമായ പണിയിട പരിസ്ഥിതിയാണ് **എൽഎക്സ്ഡിഇ** (ആംഗലേയം : LXDE ). ലൈറ്റ്വെയ്റ്റ് എക്സ് ഇലവൻ ഡെസ്ക്ടോപ്പ് എൻവയോൺമെന്റ് എന്നതിന്റെ ചുരുക്കമാണ് എൽഎക്സ്ഡിഇ. ഇതൊരു സ്വതന്ത്ര സോഫ്റ്റ്വെറാണ്. ഇതു മറ്റു പണിയിട പരിസ്ഥിതികളായ ഗ്നോം, കെഡിഇ, എക്സ്എഫ്സിഇ എന്നിവയേക്കാളും വളരെ കുറച്ച് റാം, മെമ്മറി, ഊർജം, എന്നിവ മാത്രമേ ഉപയൊഗിക്കുന്നുള്ളൂ. എൽഎക്സ്ഡിഇ ഏറെക്കുറെ എല്ലാ ലിനക്സ് വിതരണങ്ങളിലും ബിഎസ്ഡിയിലും പ്രവർത്തിക്കും.

## ചരിത്രം
2006ൽ തായ്വാനീസ് ഡെവലപ്പറായ ഹോങ് ജെൻ യീ എൽഎക്സ്ഡിഇയുടെ ആദ്യഭാഗമായ പിസിമാൻ ഫയൽമാനേജർ നിർമ്മിച്ചു.
യൂണിക്സ്, പൊസിക്സ് തട്ടകങ്ങളിൽ പ്രവർത്തിക്കുന്ന എൽഎക്സ്ഡിഇ സി പ്രോഗ്രാമ്മിംഗ് ഭാഷയിൽ എഴുതുകയും ജിടികെ+ ടൂൾകിറ്റ് ഉപയോഗിച്ച് തയ്യാറാക്കുകയും ചെയ്തതാണ്. എൽഎക്സ്ഡിഇ ജിപിഎൽ, എൽജിപിഎൽ അനുമതിപത്രങ്ങളിൽ ലഭ്യമാണ്.  എൽഎക്സ്ഡിഇ ഒന്നിച്ച് പരസ്പരം ബന്ധപ്പെടുത്തിയോ, വെവ്വേറെയായോ ഉള്ള റോളിംഗ് റിലീസ് രീതിയാണ് സ്വീകരിക്കുന്നത്. 
പ്രമുഖ ലിനക്സ്, ബിഎസ്ഡി വിതരണ നിരീക്ഷണ വെബ്സൈറ്റായ ഡിസ്ട്രോ വാച്ചിൽ ലാദിസ്ലാവ് ബോദ്നാർ 2011 ജനുവരിയിൽ ഇങ്ങനെ കുറിച്ചു, "പട്ടികകളിലൂടെ കണ്ണോടിക്കുമ്പോൾ കാണപ്പെടുന്ന രസകരമായ വസ്തുത ഭാരം കുറഞ്ഞ, എന്നാൽ എല്ലാം തികഞ്ഞ എൽഎക്സ്ഡിഇ  അല്ലെങ്കിൽ ഓപൺബോക്സ് ജാലക നിർവ്വാഹകൻ  ഉപയോഗിക്കുന്ന വിതരണങ്ങളുടെ മുന്നേറ്റമാണ്. ഉദാഹരണമായി ഇപ്പോൾ ലുബുണ്ടു,പേജ് ഹിറ്റുകളുടെ കാര്യത്തിൽ കുബുണ്ടുവിനെ തോൽപ്പിച്ചു. ഒരു വർഷത്തോളമായി ഒരു സുദൃഢ പ്രകാശനം നടത്താൻ കഴിയാത്ത ഓപൺ ബോക്സോടു കൂടിയ ക്രഞ്ച്ബാങ് ലിനക്സ് ഇപ്പോഴും ആദ്യ ഇരുപത്തഞ്ചിലുണ്ട്. താരതമ്യേന പുതിയ പണിയിട പരിസ്ഥിതിയായ എൽഎക്സ്ഡിഇക്ക് മറ്റു പല വിതരണങ്ങളും പിന്തുണ നൽകാൻ മുന്നോട്ട് വരുന്നുമുണ്ട്."

## പ്രധാനഭാഗങ്ങൾ
മറ്റു പ്രമുഖ പണിയിട പരിസ്ഥിതികളായ ഗ്നോം, കെഡിഇ എന്നിവയിൽ നിന്ന് വ്യത്യസ്തമായി എൽഎക്സ്ഡിഇക്ക് വളരെ കുറച്ച് ഡിപെന്റൻസികളേ ഉള്ളൂ.  മാത്രമല്ല അവ അത്രയേറെ ചേർന്നിരിക്കുന്നുമില്ല . അവ ഓരോന്നും വെവ്വേറെ പ്രവർത്തിപ്പിക്കാവുന്നതുമാണ്.

## ചിത്രശാല

Image:Pcmanfm.png|പിസിമാൻ
Image:LXDE Gpicview.png|ജിപിക്വ്യൂ
Image:LXappearance.png|എൽഎക്സ് അപ്പിയറൻസ്
Image:Lxtask.png|എൽഎക്സ് ടാസ്ക്


## ഇതും കാണുക
* ഗ്നോം
* കെഡിഇ
* എക്സ്എഫ്സിഇ

## അവലംബം

## പുറത്തേക്കുള്ള കണ്ണികൾ
* ഔദ്യോഗിക വെബ്ഇടം 

വർഗ്ഗം:ഗ്രാഫിക്കൽ യൂസർ ഇന്റർഫേസ്
വർഗ്ഗം:സ്വതന്ത്ര പണിയിടങ്ങൾ
വർഗ്ഗം:എൽഎക്സ്ഡിഇ